
Kyra Hoevertsz: 
“Tene pasenshi cu bo mes y celebra bo logronan chikito” 


Kyra Hoevertsz ta un atle- 
ta destaca den disciplina 
di water ballet, cu a conk- 
ista cantidad di medaya 
representando Aruba cu 
gran orguyo y disciplina. 
Pa Dia di Hende Muhe, 
Bon Dia Aruba a comb- 
ersa cu Hoevertsz pa haya 
sa un tiki mas di su bida y 
enfoke. 


Actualmente, Hoevertsz tin 
25 aña di edad. E ta conta cu 
na Aruba, el a atende Scol 
Basico Washington y a haci 
dos aña na Colegio Arubano. 
Despues di esaki el a muda 
pa Merca unda el a completa 
high school. Despues, el a 
gradua di Lindenwood Uni- 
versity cu un Bachelor den 


Marketing, y actualmente, e 
ta den proceso di aplicacion 
pa universidadnan, pa asina 
continua su estudio cu meta 
pa haal su Masters. 
Su hobbies na e momenton- 
an aki ta pasa tempo cu famia 
y amigo, bay beach y chill. E 
tambe ta disfruta di biaha y 
mira kico tur mundo tin pa 
ofrece. 


“Na Aruba mi infancia tabata 
hopi leuk”, Hoevertsz ta con- 
ta. “Mi semper tabata core 
bicicleta cu mi amiganan y 
tabata pasa hopi tempo cu mi 
welonan. Door cu mi a muda 
cu apenas 14 aña, mi infancia 
tawata un tiki mas cortico cu 
otro hende, pero esey ta pa- 
sobra ami mes a dicidi di en- 


foca completamente riba mi 
deporte.” 


Hoevertsz ta conta cu el a 
cuminsa cu water ballet cu 
apenas 7 aña di edad, pero 
el a cuminsa bira hopi com- 
petitivo ora e tabatin 12 aña, 
eynan ta ora el a ripara cu e 
deporte tabata algo cu e ta- 
bata kier a continua na nivel 
profesional. “Cu 14 aña mi a 
logra convence mi mayornan 
pa laga mi bay biba na Merca 
pa por enfoca completamente 
riba e deporte.” 


Mirando e exito excepcio- 
nal cu Hoevertsz a alcansa, 
Bon Dia Aruba a puntra con 
importante e aspectonan di 
dedicacion, sacrificio y disci- 
plina tabata pa yega na tur su 
logronan den mundo di de- 
porte. “Mi ta kere e tresnan 
ey ta esnan di mas importante 
den e mundo di deporte. Sin 
nan bo no lo logra mucho, of 
nada na un nivel elite.” 


Ademas, pa ta un atleta profe- 
sional na nivel elite ta rekeri 
hopi sacrificio, y esaki ta algo 
cu Hoevertsz ta consciente di 
dje. “Ami a sacrifica un bida 
normal desde 14 aña, paso- 
bra mi a dicidi di laga tur mi 
amigo y famia na Aruba pa 
bay biba mi so na Merca,” e 
ta reflexiona. “Mi a mantene 
amistadnan si, pero nunca 
mi a bay fiestanan di cum- 
pleaños, nunca mi a bay niun 
evento (por ehempel con- 
cierto) na Aruba, nunca mi 
tabata logra bay get-togethers 
cu amigonan pasobra ami si 
tin bedtijd, y e lista ta sigui. 
Mi no ta bisando cu ami 
nunca a haci cosnan leuk den 
bida, pero djis mi tabata hopi 
cauteloso cu kico mi ta haci. 
Awo cu mita mas grandi, mi 
conoce mi curpa miho caba, 
y mi mes ta dicidi ki ora mi 
por haci algun actividad pa 


por relax. Ora mi tin off di 
training si mita purba di topa 
cu amigonan mas hopi cu 
por, pasobra mi sa cu ora mi 
drenta training back, cos ta 
bira mas complica atrobe.” 


Recientemente, Hoevertsz a 
keda nombra entre e 7 miho 
na mundo den solo y di 14 pa 
DUO, y esaki ta apenas algun 
di su logronan. El a logra un 
total di dies medaya den e 
Weganan 
Centroamericano 
y del Caribe, a gana e evento 
di solo dos biaha den Campe- 
onato Panamericano, y tambe 
a gana varios titulo di campe- 
onatonan nacional na Merca. 
El a competi den un total di 
6 Mundial, di cual den e ul- 
timo dos, el a logra su miho 
resultado! 


Hoevertsz 
ta 
un 
muhe 


ehemplar, un muestra bibo 
cu trabao duro y disciplina ta 
hermentnan importante pa 
logronan den bida. Asina e 
por ta un inspiracion pa ho- 
bennan cu tin aspiracion y 
soñonan grandi. Pa nan, Ho- 
evertsz tin un mensahe: 
“Keda positivo y tuma stap- 
nan chikito tur dia. Tin biaha 
e hendenan mas cerca di bo 
ta esunnan mas negativo, no 
tuma esey personal. Tene bo 
meta den bo mente y acepta 
cu tur loke bo haci (fuera di 
training tambe) ta sea yuda 
bo of stroba bo yega. Y su- 
per importante, sea lief cu 
bo mes. Abo ta bo enemigo 
mas grandi, tene pasenshi cu 
bo mes y celebra bo logronan 
chikito. Un logro chikito pa 
dia ta mas importante cu un 
logro grandi pa luna.” 

CMO ta invita comunidad pa participa den ehercicio pa tsunami Caribe Wave24 


Crisis Management Office 
(CMO) a tene un confer- 
encia di prensa e dia di 
ayera pa informa tocante 
e training Caribe Wave cu 
ta bay tuma luga dia 21 di 
maart proximo y ta nan 
invita comunidad pa par- 
ticipa den dje pa asina tin 
un bista di kico ta e pre- 
paracionnan den un caso 
real di tsunami. 


Rino Hermans di CMO a in- 
forma cu dia 21 di maart 2024 
pa entre 1.30 y 2or di merdia 
ta bay tin un training regional 
pa cu tsunami yama Caribe 
Wave, esaki ta trata di un 
training pa tsunami realisa pa 
Coordination Group for the 
Tsunami and Other Coastal 
Hazards Warning System for 
the Caribbean and adjacent 
Regions 
(ICG 
CARIBE- 
EWS) di Intergovernmental 
Oceanographic Commission 
(IOC) di Nacionnan Uni pa 
Educacion, Ciencia y Organ- 
isacion (UNESCO). 
Recientemente e fenomeno 
natural historico aki a deter- 
mina e nivelnan di vulnera- 
bilidad y riesgo pa e bida y 
medionan di sobrevivencia a 
traves di e tsunaminan na lo 
largo di e costanan di Caribe 
y regionnan cercano. Eherci- 
cionan of training aki ta pro- 
porciona un incentivo fuerte 
pa paisnan por prepara pa un 
tsunami y pa comunidad par- 
ticipa den ehercicio aki. 


Lothar Irausquin di Meteo a 
informa cu durante e eher- 
cicio ta pone na prueba e 
canalnan di comunicacion pa 
ricibi e tsunami boletin, cen- 
tenares di persona a participa 
den dje den ultimo decada pa 
asina yuda fortalece e con- 
sciencia y preparacion pa e 
evento poco frecuente aki 
pero cu tin un impacto halto 


den Caribe. 
Den ehercicio aki a pone dos 
escenario: un tsunami genera 
pa un teremoto di Mw 8,47 
na trench di Panama y otro 
genera na trench di Puerto 
Rico di Mw 8,7. 
Rino Hermans di CMO a 
sigura cu Aruba ta bay tin e 
ehercicio aki pa cu tsunami 
y pa CMO segun e scenario 
cu UNESCO a determina, 
esun di mas importante y 
esun di e riesgo di mas grandi 
pa Aruba ta Panama trench 
cu ta esun cu lo afecta cu ola- 
nan mas halto, den scenario si 
Aruba no haci nada cu esaki, 
esey ta nifica cu nan lo tin 
un perdida di bida di acerca 
40.000 persona y nan ta pre- 
determina cu 37% di econo- 
mia di Aruba lo haya un im- 
pacto directo. 


E olanan lo ta entre 1 y 3 me- 
ter di haltura y ora esey ta 


tuma luga asina, e criterio ta 
pa tur hende ta pa evacua e 
beachnan, e prome ola lo yega 
1 ora y 43 minuut despues di 
e teremoto. 
E boletinnan pa stakehold- 
ers manera brandweer, polis 
y tambe prensa ta bay ta den 
4 idioma, Ingles, Hulandes, 
Spaño y Papiamento. 
Esaki ta basa riba modelonan 
pero nan no a tuma den con- 
sideracion cu tsunami di 
Panama lo destrosa tur e area 
di hotelnan, hospital y tur de- 
posito di cuminda na Aruba 
cu ta den e area cu lo por ta 
afecta cu ta 3 meter, sufici- 
ente pa drenta 1.5 kilometer 
di e costa. 
“Nos ta bay training di 
manera real y si tin barco 
crucero den waf e dia ey nos 
ta bay wak kico e capitan ta 
bay tuma na su decision, pa- 
sobra e tin 90 minuut pa sali 
for di costa, si no ta sali for di 


costa nos ta keda cu e efecto 
y e barco crucero lo hala un 
tiki mas paden di Aruba y nos 
tin cu deal cune.” Hermans a 
sigura. 
Segun por a compronde for 
di Hermans, esaki ta ultimo 
biaha cu Aruba ta bay train cu 
e sistema aki, otro aña lo tin 
training cu Early Warning cu 
na augustus di e aña aki ta bay 
keda inaugura y Aruba ta bay 
den direccion di alarma na- 
cional cu ta bay tin ademas di 
e sirena, e bos, e cual ta duna 
indicacion di kico tin cu haci 
despues di esaki. 


“Nos ta encurasha tur hen- 
de pa participa pasobra un 
famia tambe lo mag di bay 
riba www.tsunamizone.org y 
registra, mester indica cuanto 
di cuanto miembro e famia 
ta y na unda e ta biba pa nos 
por tin un bista di esaki,” el a 
sigura. 
Despues di e ehercicio, nan 
tambe ta bay haci un encuesta 
pa haya sa si e ehercicio a bay 
bon, kico ta e puntonan pa 
mehora, pa e motibo ey nan 


tambe ta pidi pa yena e en- 
cuesta ey. 


Nan ta bay monitoria cu- 
anto hende a participa y cu- 
anto hende lo a fayece door 
cu segun Hermans a señala, 
Aruba tin un tendencia cu no 
ta train of no ta participa pero 
ora cu algo ta sosode, ta cues- 
tiona y critica. 
Ademas, el a sigura cu tin ho- 
telnan cu for di 2014 ta par- 
ticipa den full scala, ta evacua 
turistanan, pa nan tin tambe 
un concepto di kico nan plan 
ta y con e hendenan por ac- 
tua. 


En aña aki, SKOA cu su 48 
scol tambe ta bay participa 
den e training aki y te cu 
ayera, segun informacion, 
nan a combina cu Setar pa 
traha un comando center pa 
nan por evacua tur mucha, 
scolnan y asina tin un idea 
cu den caso di ta un realidad, 
kico ta nan capacidad y kico 
ta e puntonan cu nan tin cu 
duna atencion den añanan cu 
ta bay bin pa Aruba bira e isla 
mas sigur den Caribe. 


“Ta importante pa nos train, 
e training aki ta dura entre 1 
ora pa 2 ora y ta bay haya un 
conocemento di e capacidad 
cu tin y kico ta stroba pa scapa 
bida di hende, nos principio 
na CMO ta pa scapa bida, in- 
frastructura, medio ambien- 
te, economia y restart lo mas 
lihe cu ta posibel,” Hermans 
a señala. 
Pa haya sa mas informacion 
por bishita e website www. 
caribewave.org unda ta splica 
tur loke ta haci den e eherci- 
cio aki Caribe Wave, tambe 
por haya ki ora un teremoto 
a sucede, travel time di e ola- 
nan y ki ora nan lo por yega 
Aruba. 
CMO y Meteo tambe a pidi 
na comunidad pa no drenta 
den panico ora ta realisa e 
training aki pa motibo cu ta 
trata di un training y no un 
evento real. 

Pa cerca di 3 siman mas por sigui haya teerballs di oilspill den costa 


Na cuminsamento di februari 
un incidente a tuma luga dilanti 
e costanan sur di Trinidad & To- 
bago na unda un barco a bolter 
lagando atras un cantidad grandi 
di oilspill den lama, pa dia 26 di 
februari Aruba a drenta den codi- 
go oraño y pa 2 di maart a detecta 
teerballs den costanan di Aruba. 


Esey ta nifica cu tur mainta nan bay 
wak y monitoria full costa di Aruba, 
na unda nan a parti Aruba den cinco 
pida. Nan a ruim op cu colaboracion 
di instancia y boluntarionan pa evita 
cu tur hende lo por haya fatiga y ga- 
rantisa cu tur hende tabata bon pa 
identifica e oilspill. 


Ayera redactor di Bon Dia Aruba a 
puntra na director di Crisis Man- 
agement Office, Rino Hermans kico 
tabata e situacion actual na Aruba pa 
loke ta trata e incidente aki caminda el 
a sigura cu e situacion a stabilisa y ta 
normal na e momentonan aki, tambe 
a bisa cu ta bon pa hendenan keda 
atento ora ta cana rond y informa 
CMO, pa motibo cu nan tin un data 
bank cu den futuro cu Aruba lo haya 
un scenario igual nan por sa unda e 
teerballs a tuma luga. 


Nan a pidi e funcionarionan encarga 
pa scout y tambe pueblo pa duna nan 
contribucion debi cu mas data nan ta 
recoge, miho nan por traha nan plan 
di responde cu menos costo y mas 
lihe nan por recupera e normalidad 
na Aruba. 


“Esey ta e concepto cu nos ta bay pidi 
pueblo poco, poco pa duna mas in- 
formacion, pa asina nos por analisa y 
Aruba tin un data bank, cu cualkier 
incidente cu lo sosode tin informa- 
cion valioso pa por traha un plan,” 


Hermans a sigura. 


Riba rednan social recientemente por 
a mira varios video di usuarionan den 
e costa di Aruba unda por a mira e 
presencia di teerballs di oilspill, di es- 
aki Hermans a sigura cu Aruba ta bay 
sigui mira den proximo tres siman y 
nan no ta nifica un peliger, “pasobra 
en principio oilspill no mag di ta un 
crisis ambiental, e no mag di stroba 
e landando y tampoco mag di stroba 
e turtuganan di pone nan neishi na e 
beachnan, esey ta e plan di responde 
di Aruba cu nos ta aplica y door cu e 


teerballs ta minimo, nos tin DOW su 
grupo cu ta cana rond y ora ta posi- 
bel nan ta piki e teerballs manera nos 
a hacie fin di siman ultimo na ful e 
costa cu 15 hende cu a bay piki tur di 
nan,” el a sigura. 


Hermans tambe a declara cu Aruba 
ta custuma cu e teerballs door di Ja- 
maica y Trinidad & Tobago cu tin un 
ruta di barconan petrolero cu si nan 
ta pump over board, a pesar cu e ta 
prohibi, Aruba ta afecta pa teerballs. 
Den 2016 Aruba tambe a experiencia 
efectonan di oilspill despues tabatin e 
incidente na Amuay, Venezuela, den 
cual a monitoria cinco biaha pero 
door cu esey no a afecta Aruba, esey 
no a bay viral, pero nan si ta haya in- 
formacion door di tratado di Caribe 
(Centro Regional de Emergencia, In- 
formacion y Capacitacion pa loke ta 
trata Contaminacion Marina – Caribe 
Rac-Rempeitc Caribe) e cual ta coor- 
dina oilspill y nan ta notifica e instan- 
cianan concerni, den caso aki CMO. 


“Nos tine cubri pero e incidente ta 
keda incidente y cualkier dia e por 
gara nos di sorpresa,” Hermans a fi- 
nalisa. 


Bureau City Inspector y Serlimar cu accion di limpiesa den Village 


Den un esfuerso conhunto 
pa mehora e area di Vil- 
lage na San Nicolas, Bu- 
reau City Inspector (BCI) 
y Serlimar a uni forsa pa 
un accion di limpiesa cu a 
cuminsa dialuna ultimo. 


E iniciativa colaborativo aki 
tin como meta pa aborda e 
problemanan di acumula- 
cion di desperdicio den e 
bario y promove practicanan 
di maneho di desperdicio re- 
sponsabel entre e residente y 
negoshante nan. 


E area di Village tin impor- 
tancia historico y cultural pa 


Aruba, cu un pasado vibrante 
cu siguramente a contribui na 
e identidad unico di nos isla. 
Sinembargo, den e mundo di 
social media cu nos ta biban- 
do aden, departamentonan di 
naturalesa ya for di basta aña a 
cuminsa ricibi imagen y vid- 
eo cu ta indica e ciudadano 
su comportacion pa loke ta 
trata e desperdicio cu nan ta 
produci. Tambe a bin dilanti 
e necesidad pa mantencion di 
e area di Village. Tanto dato 
di pasado y presente ta indica 
un tendencia preocupante di 
acumulacion di desperdicio, 
causando retonan ambiental 
den e area y tambe un bista 


no agradabel pa e habitan- 
tenan cu si ta responsabilisa 
nan mes pa nan desperdicio y 
tambe pa Aruba su bishitan- 
tenan. 


"Un yamada ta bay na habi- 
tantenan di Village y tambe 
negoshantenan di San Nico- 
las pa tuma medidanan pro- 
activo pa sigura cu e bario 
keda limpi," Minister Arends 
ta remarca. “Ta esencial pa tur 
residente di Aruba tin un bari 
di sushi pa nan desperdicio 
di cas, tambe tur negoshante 
mester tin instalacion di bari 
grandi suficiente pa e desper- 
dicio cu ta produci riba nan 


tereno.” 


E colaboracion entre BCI y 
Serlimar hunto cu otro de- 
partamentonan di Gobierno 
ta subraya e responsabilidad 
comparti pa mantene Aruba 
limpi. Mientras Gobierno 
ta asumi su responsabilidad 
den educa, informa y brinda 
espacio den e fase transitorio 
di maneho di desperdicio, 
cooperacion 
comunitario 
ta esencial pa promove cu 
reglanan ta wordo obedece. 
Cayanan di Village no ta bo 
bari di sushi. Cualkier situa- 
cion di deposito di desper- 
dicio inadecua, raporta esaki 


via FIXI.aw, sigurando accion 
rapido door di autoridadnan 
relevante. 


Minister Arends ta gradici e 
ploegnan y departamentonan 
cu ta traha diariamente pa 
aborda e problema di des- 
perdicio. E ta keda na cada 
miembro di comunidad pa 
duna di nan parti den man- 
tene Aruba limpi y bunita. 
Cu accion colectivo y un 
compromiso pa un maneho 
responsabel di desperdicio, 
nos por conserva nos natura- 
lesa y herencia cultural cu ta 
defini nos Aruba dushi tera. 

Inteligencia Artificial pa Programa: DeepSeekCoder, 
Design2Code & OpenAgents 


Den nos era digital esnan cu por 
traha y skirbi den diferente lenga di 
codigo di software ta un cos masha 
scars mes. E scarsedad aki ta hisa e 
prijs di tur cos cu ta basa riba soft- 
ware. Den e articulo aki nos lo toca 
e topico di tur e hermentnan Open- 
Source di AI cu tin awo pa locual ta 
programming. Pa asina nos amplia 
full e base digital di Aruba y pa full 
pueblo na un prijs hopi abao of casi 
por nada. 


DeepSeekCoder 
Den un publicacion oficial cientifico 
un grupo di expertonan di AI a release 
un programa yama “DeepSeekCorder” 
(Referentie: DeepSeek-Coder: When 
the Large Language Model Meets Pro- 
gramming -- The Rise of Code Intelli- 
gence). Esaki ta un AI super potente pa 
locual ta programa codigo di software. 
E por codeer den entre otro, JavaScript, 
Python, Java y C#. DeepSeekCoder ta 
outperform tur otro AI pa locual ta co- 
deer y esaki por forma un herment ma- 
sha potente mes pa Arubianonan cu kier 
traha software di tur tipo pero simple- 
mente no tin e recursonan pa paga full 
un team di developers. 


Design2Code 
Design2Code ta un software Open- 
Source di AI traha conhuntamente cu 
Stanford y Georgia Tech (Referentie: 
Design2Code: How Far Are We From 


Automating Front-End Engineering?). 
E herment aki por literalmente coy 
cualkier diseño di un website incluso 
sketches, wireframes, Figma, XD, etc. 
y converti esaki automaticamente den 


HTML/CSS/JS code. Antes pa diseña 
un website bunita tabata algo cu ta costa 
hopi tempo y fondo. Awo e ta casi gratis 
danki na Design2Code. 


OpenAgents 
Tin masha hopi herment ya caba open- 
source manera nos a mustra den dife- 
rente articulo, hopi di hermentnan aki 
ta usa “APIs” como nan base pa traha 
y funciona. Awo nos ta presenta Ope- 
nAgents (Referentie: OpenAgents: An 
Open Platform for Language Agents in 
the Wild), un set di herment cu posibi- 
lidadnan masha grandi mes. Na prome 
luga tin “Plugins Agent” cu ta duna ac- 
ceso na mas cu 200 difente plug-in di tur 
sorto di ramonan di software. Tambe tin 
“Data Agent” cu por automatisa un parti 
hopi grandi di analisis di data usando 
Python y SQL. 


En fin nos por conclui cu e herment- 
nan aki cu nos a papia cortico over ta en 
berdad “un game changer” sumamente 
grandi pa full e base di codigo di soft- 
ware. Atrobe ta enfatisa cu tur e her- 
mentnan aki ta gratis y full open-source. 
Dus full pueblo di Aruba tin acceso na 
esaki. Cu e tools di AI aki nos por rev- 
oluciona e base economico di Aruba y 
asina baha prijs di full e fundeshi di soft- 
ware di Aruba. 


LOCAL 
A6 


Diabierna 8 Maart 2024 


DAO ta conmemora ‘Dia Internacional di Hende Muhe’ 
Bista historico y contemporaneo riba e participacion 
di hende muhe riba mercado laboral Arubano 


Dia 8 di maart, Dia Inter- 
nacional di Hende Muhe, 
ta e fecha riba cual mun- 
dialmente ta celebra y ta 
conmemora e avancenan 
logra pa e ser femenino. Den 
cuadro di Directie Arbeid 
en Onderzoek (DAO) su 20 
aña di aniversario, ta celebra 
e dia di awe compartiendo 
algun dato interesante riba 
e participacion di 100 aña 
pasa di e hende muhe riba 
e mercado laboral. Ademas 
di e bista historico aki di 
aña 1924, ta presenta tambe 
dato di e situacion contem- 
poraneo. 


Aruba tin un compromiso haci 
cu e accionnan necesario pa 
logra e Sustainable Development 
Goals (SDG’s) di cual un di e 
metanan ta igualdad pa e ser 
femenino. SDG’s ta consisti di 


17 meta en total cu e proposito 
ta pa trece un desaroyo balansa. 
Particularmente riba Dia In- 
ternacional di Hende Muhe, 
DAO kier ilustra e importancia 
di Goal #5 (Gender Equality) 
y Goal #8 (Decent Work and 
Economic Growth). 


Organisacion Internacio- 
nal di Labor 
E aña aki ‘International Labor 
Organization’ (ILO) y ‘United 
Nations’ (UN) nan tema pa 
e Dia Internacional di Hende 
Muhe ta ‘Invest in women: 
Accelerate progress’. E tema 
general aki ta toca area cu ta 
rekeri atencion y accion pa asina 
garantisa cu hende muhe no 
ta cay atras. 


E tema general aki ta cubri 5 
area clave rekeriendo atencion 
y accion pa asina garantisa cu 


Lotto ta introduci un miembro nobo di Instacash “Shooting Star”! 


Diabierna 8 di maart, Lotto, e loteria di Aru- 
ba, ta contento di por anuncia un integrante 
nobo “Shooting Star” den e famia di Insta- 
cash cu lo duna bo e oportunidad pa gana 
placa cash al instante! 


Abo ta cla pa gana placa instantaneamente y no 
mester warda pa sorteo? Desde dialuna awo, 11 di 
maart Lotto lo trece un adicion mas na e famia di 
Instacash cu ta yama Shooting Star. 


E wega di Shooting Star ta costa solamente 5 flo- 
rin cu lo tin diferente premio cash y bo por gana 
te cu Afl. 15.000,-! 


Con pa hunga? 
Bishita bo rebendedo di Lotto preferi y pidi pa bo 
Shooting Star di Instacash desde dialuna awo. Ora 
bo cumpra e wega di Shooting Star, bo ta ricibi un 
ticket for di bo rebendedo preferi. Riba e ticket bo 


ta wak e lista di numbernan ganado y abou di dje 
bo numbernan den un strea cu diferente number. 


Match cualkier di bo numbernan ganado cu un di 
bo numbernan den e strea y gana e suma bou di e 
number cu bo a match. Tambe e wega ta duna bo 
e chens di multiplica bo ganashi! Por ehempel si 
bo a match un di e numbernan ganado cu un di 
e numbernan den e strea y bo a gana Afl. 100,- y 
si abou bo haya 3X ta nifica cu bo a multiplica bo 
premio cu 3 biaha y ta gana e ora Afl. 300,-! 


Instacash ta dunabo e oportunidad pa hunga bo 
weganan preferi manera 5X The Cash, 10X The 
Cash, 20X The Cash, Bingo, Money Tree, Match 
for Cash, Gold Mine, Hot Numbers, e famia di 
Instant Jackpot, Tic Tac Cash y awo Shooting Star 
cu ta dunabo e chens pa gana placa al instante! 


Lotto, E Loteria di Aruba tin diferente wega, Ca- 


tochi, Big 4, 1-OFF, Zodiac, Wega di Number 
di Korsou di Lotto, Lucky 3, Multi-X, Lotto di 
Dia, Lotto 5, Mini Mega y cu su Mega Plus y e 
diferente weganan di Raspa y Gana y Instacash. 
Cumprando Lotto bo ta contribui na deporte 
riba nos isla. E meta ta pa organisa loteria, cambia 
bida di su hungadonan y na mes momento inverti 
den deporte local pa medio di donacionnan na e 
comision di subsidio. 


hende muhe no ta cay atras. 
Esakinan ta: 
1.‘inverti den hende muhe: un 
cuestion di derecho humano’, 
2.‘poniendo un fin na pobresa’, 
3.’implementando financia- 
mento cu un perspectiva riba 
genero’, 
4.’un cambio pa un economia 
berde y un sociedad di cuido’, y 
5.’apoyando feministanan treci- 
endo cambio’. 


E recomendacionnan haci ta 
pa contribui na un desaroyo 
positivo pa mucha muhe y 
tambe e muhe adulto. 
E enfasis aki ta pa asina percura 
pa comparti progreso economico, 
social y ambiental na un forma 
cu tur persona y futuro gen- 
eracion por beneficia di dje. 
Estudionan a demostra cu in- 
version haci riba e progreso di 
hende muhe ta wordo inverti 
y comparti bek den e comuni- 
dad cercano. E esfuersonan cu 
e hende muhe ta haci ta hopi 
biaha no solamente pa su me- 
sun bienestar, pero tambe pa 
su famia. E lasonan fuerte aki 
ta permiti compartimento di 
recursonan (p.e. financiero o 
di conocemento). 


1924, Aruba 
For di un bista historico e cues- 
tion di e participacion di hende 
muhe riba e tereno laboral di 
Aruba ta uno cu ta consisti di e 
hende muhe trahador. Na aña 
1924 for di e total poblacion 
di esnan emplea, 59% tabata 
consisti di hende muhe y 41% 
tabata consisti di hende homber. 


Mester nota cu comienso di e 
siglo 20 tabata uno economi- 
camente dificil. Desempleo y 
tambe e impacto di secura a 


resulta na diferente periodo 
unda cu pa gran parti hende 
homber (esnan casa y esnan 
soltero) a bay busca trabou 
den exterior (p.e. Venezuela, 
Colombia, Cuba, Curaçao y 
Surinam). 


E fenomeno aki no a resulta 
den e inactividad di e muhe 
o dependencia di placa for di 
exterior. E placa cu nan por a 
manda bek pa Aruba tabata tarda, 
y tambe diferente factor por a 
impacta homber nan habilidad 
pa provee pa nan famia. Pues e 
gastonan di hogar y e cantidad 
halto di yiunan pa alimenta a 
keda un factor motivando hende 
muhe pa traha. 
Na aña 1924 e profesionnan mas 
practica na Aruba tabata: trahador 
di sombre (39%) y agricultor 
(22%). Aunke cu ambos sexo 
a practica e ofishinan aki, agri- 
cultura tabata mas tanto domina 
pa hende homber y trahador 
di sombre tabata un ofishi cu 
mas tanto hende muhe a prac- 
tica. Como cu e produccion di 
sombre tabata tuma lugar den 
e hogar. Esaki a duna e espacio 
pa hende muhe por ordena nan 
dia pa combina e trabou y e 
cuido di yiunan. 
E siguiente tabel ta duna un 
bista di e trabou/ofishi cu hende 
muhe a practica na aña 1924: 
Top 3. ofishi practica pa hende 
muhe Aña 1924 
Trahador di Sombre 
67% 
Cosedo 16% 
Sirviente di Cas 6% 


Fuente: Kelly, Lucia (1999). 
Participacion di muhenan Aru- 


bano na e proceso laboral den e 
periodo 1900 – 192. Publicacion 
di Archivo Historico Nacional. 
E dato presenta ta contradeci 
e imagen di e hende muhe di 
antes como solamente un ‘ama 
de casa’. E realidad ta indica cu 
a pesar di perhuicio combina 
cu e carga familiar di cuido di 
yuinan, e hende muhe a haci 
un gran contribucion laboral. 


2024, Aruba 
E contexto contemporaneo ta 
uno cu ta refleha en general 
e desaroyonan positivo den 
cuadro di igualdad di genero. 
E siguiente lista ta brinda un 
bista di e posicion di hende 
muhe riba e tereno laboral. 


Di tur contracto laboral pa tem- 
porada indefini riba e mercado 
laboral, e trahador femenino 
ta representa 53% di e grupo 
akinan, hende homber 47% 


Di tur esnan riba e mercado 
laboral cu un educacionnan 
na nivel superior (HBO+), 
e trahador femenino ta repre- 
senta 58% di e grupo aki, hende 
homber 42% 


Di tur e ocupacion di un nivel 
halto di habilidad (higher skill 
level), e trahador femenino ta 
representa 56% di tipo di ocu- 
pacionnan aki. 


Departamento di Labor y 
Investigacion ta felicita tur 
hende muhe riba e dia aki pa 
nan logronan extraordinario y 
nan contribucion pa cu e eco- 
nomia di Aruba. 


salud a7 


Diabierna 8 Maart 2024 


Digitalisando sector di cuido 


Algun luna pasa Minister 
Dangui Oduber a anuncia 
cu lo bay digitalisa sector 
di cuido haciendo uso di e 
plataforma Aruba Health 
App. 
Awe 
ministerio 
di salud hunto cu AZV 
a haya presentacion di 
profesionalnan di Setar 
NV ariba e avancenan di e 
proyecto. 


Pronto e asegurado lo sinti 


cambionan positivo ariba su 
Health App personal cu lo 
beneficia e asegurado. E team 
di SETAR ta trahando ariba 
un sistema concreto di cita 
cu e asegurado su dokter di 
cas. E asegurado lo por via su 
app, tin e opcion di contesta 
algun 
pregunta 
y 
asina 
dependiendo di e urgencia lo 
ricibi un contesta con pa sigui 
padilanti y si ta necesario lo 
ricibi opcion pa reserva su cita 


na e dia y e orario disponibel. 
Adicional 
SETAR 
ta 
inventarisando 
con 
por 
medio di digitalisacion nan 
por yuda otro instancianan 
den sector di cuido manera 
specialistanan 
y 
Sticthing 
Bob. 


Conforme 
Minister 
Dangui Oduber su vision 
y conhuntamente cu Setar 
y AZV ta trahando pa logra 
introduci e beneficio aki 
pa aseguradonan, paso e 
pashent ta central. Funcion 
cu ta trahanando ariba dje 
pa futuro ta entre otro: 
traha afspraak cu dokter of 
specialista, historia medico 
di e asegurado, busca receta y 
hopi otro funcion mas lo bay 
ta disponibel. 


Segun e mandatario esaki 
ta un “era nobo” pa asina 
digitalisa henter e sector 
di cuido medico, cu un 
resultado pa sigui mehora 
tur e servicionan y e calidad 
di cuido pa tur dokter di 
cas por traha na un manera 
mas eficiente, transparente y 
mas rapido y asina tambe e 
asegurado por ta mas informa 
y sinti nan mes den control di 
nan salud y calidad di bida. 


Hulanda: 
Jumbo ta haci yamado pa debolbe pan di fruta pa via di nivelnan halto 
di schimmel carcinogenico 


(NLTimes)—Cadena 
di 
supermercado Jumbo a 
anuncia un debolbimento 
inmediato di un di su pan 
di fruta pa Pasco Grandi 
despues cu dos tipo di 
schimmel 
carcinogenico 
a ser descubri den e 
producto. E yamado pa 
debolbe e producto ta pa e 
La Place Luxe Kline Feest 
Stol cu cherry amarena, 
pistacho y hazelnoot. 


E compania a bisa diaranson 
cu cualkier hende cu e 
variante di 400 gram mester 
debolbe e pan na un tienda 


di Jumbo pa un reembolso 
completo. Esaki ta relata 
na pannan cu un fecha di 
vencemento entre 6 y 12 di 
maart. Prueba di compra no 
ta rekeri pa e reembolso. 


“A descubri cu e pistacho den 
e producto tabata contene 
cantidadnan 
excesivo 
di 
aflatoxin y ochratoxin A, cual 
por ta dañino na salud di 
hende den largo plaso si e ser 
consumi na nivelnan halto,” 
Jumbo a skirbi. Schimmel 
cu ta produci aflatoxin por 
contamina 
plantanan 
na 
cualkier momento for di ora 


nan ser planta pa ora nan ser 
cultiva y warda. 


Ora esaki ser consumi, nan 
ta aumenta e riesgo di cancer 
di higra.Ochratoxin A, cual 
tambe ta surgi naturalmente 
riba plantanan pero tambe den 
casnan cu daño den sistema di 
awa, por aumenta e riesgo pa 
algun cancer y malesanan di 
sistema immuun. Tambe el a 
ser conecta cu fayo den riñon, 
y malesanan neurologico. 


Healthy Lifestyle Center a yega 
pa e comunidad pariba 


Diahuebs mainta Minister 
Dangui Oduber a bishita 
MFA Savaneta hunto cu 
miembronan di Healthy 
Lifestyle Center pa wak 
e espacionan di e oficina 
cu tin disponibel. Esaki 
ta pa e uso di HLC 
brinda su servicionan na 
e comunidad pariba di 
brug y asina aumenta e 
accesibilidad. 


Healthy Lifestyle Center a 
inicia oficialmente dia 23 
di februari 2023. E meta 
principal di HLC ta pa 
brinda e pueblo di Aruba 
e guia profesional pa cu 
nan nutricion y movecion, 
specialmente esnan na riesgo 
pa haya complicacion di 


salud, door di hiba un bida no 
saludabel. E meta ta pa guia e 
participante pa adapta su bida 
pa uno mas saludabel. 


Den un aña HLC a logra di 
tin 300 cliente cu nan ayudo 
y guia pa hiba un bida mas 
saludabel. Pa e aña aki e meta 
ta pa yega 600 cliente. 


Minister 
Dangui 
Oduber 
ta contento di anuncia cu e 
comunidad pariba di brug 
tambe lo haya su mesun 
centro. Pronto lo anuncia 
ki dia e oficina lo habri su 
portanan y tambe e orarionan. 
Keda pendiente. Hunto nos 
lo bay logra tin un comunidad 
mas saludabel. 


REINO 
A8 

“Pa lanta e peso financiero for di hendenan, nos tin cu bende 
un ENNIA nobo” 


(AP) - E solucion presenta 
pa ENNIA, unda un con- 
tinuacion di ENNIA ta 
crea, ta loke MAN-PIN 
a indica for di comienso 
como e manera di salba- 
guardia no solamente e 
pension di e retiradonan 
pero tambe posicionnan 
na trabao, Ademas di esey, 
nan ta contento cu Banco 
Central ta contribui tam- 
be, mirando cu den nan 
opinion, Banco Central 
mester carga su respon- 
sabilidad. 


Durante e dialogo tocante 


mocionnan 
parlamentario, 
e fraccion MAN a introduci 
un amienda cu ta propone cu 
e Gobierno y Banco Central 
bende ENNIA su portfolio 
na un inversionista solido lo 
mas pronto posibel, gener- 
ando e fondonan necesario 
pa sigura e pension di mas 
di 25 mil pensionado. Cu e 
benta di e portfolio aki, e ta 
nifica cu e “presion riba Go- 
bierno di pone riba lomba di 
e ciudadanonan un pago di 30 
miyon pa aña lo alivia. E placa 
aki por ser usa pa e desaroyo 
di nos hendenan. Nos, di 
MAN-PIN 
a 
permanece 


firme den nos posicion di 
yega un solucion, contribui 
na un solucion unda e im- 
pacto minimo ta cay riba nos 
hendenan.” 


Den otro mocino, e fraccion 
MAN a boga pa cambionan 
na e statuut di Banco Central, 
fortaleciendo su rol como su- 
pervision riba institucionnan 
financiero. Urgentemente ta 
haci yamado na e Ministerio 
Publico pa tuma responsabi- 
lidad y atende casonan di aña 
2018 pa 2019 y asina lidia cu 
e personanan responsabel pa 
esaki. 


Schema di beca di Reino lo a habri dia 1 di maart 


(CuraçaoChronicle) 
- 
Desde dia 1 di maart, stu- 
diantenan na nivel 3 y 4 di 
MBO/SBO, HBO y WO 
dentro di Reino por aplica 
pa e Beca di Reino. E beca 
aki tin e meta di facilita 
intercambionan di estu- 
dio y stage dentro di reino 
pa e studiantenan. Anual- 
mente, tin e capacidad pa 
sostene aproximadamente 
120 studiante. 


E meta tambe ta pa aumenta 
e exito academico di studian- 
tenan, mirando cu e beca ta 
provee un manera accesibel 
pa nan por mira con e ta pa 


studia den exterior. E skema 
ta disponibel pa studiantenan 
di Aruba, Corsou y Sint 
Maarten y ta diseña pa sos- 
tene nan den nan aventuran- 
an academico den educacion 
mas halto Hulandes. 


Segun e condicionnan nobo, 
e subsidio ta disponibel pa 
studiantenan cu tin un na- 
cionalidad Hulandes of ta 
considera un ekivalente y ta 
studia full-time den un pro- 
grama reconoci na Hulanda. 
E skema aki ta enfatisa e inclu- 
sion di educacion secundario 
y mas halto di educacion vo- 
cacional na nivelnan 3, 4, 5 


reconoci pa institucionnan 
educacional den partinan Ca- 
ribense di e Reino. 


Un criterio crucial ta cu e stu- 
diantenan mester a exitosa- 
mente completa e prome aña 


di nan estudio, cu rekisitonan 
cu ta varia dependiendo riba e 
tipo di programa. Pa un pro- 
grama ‘bachelor’ of ‘associate’ 
tur e creditonan di e prome 
aña mester a ser logra. 


Studiantenan den program- 
anan specialisa, vocacional of 
di maneho mester a comple- 
ta tur materia obligatorio y 
componentenan di e prome 
aña. Mester nota cu e stu- 
diantenan cu ta na nivel di 
‘master’s’ no mester cumpli 
cu e rekisitonan aki. 


Hulanda: 
Studiantenan ta mas agresivo cu nunca aumenta suspensionnan 
y retiro di docentenan 


(NLTimes) - E cantidad 
di studiantenan di educa- 
cion secundario cu ricibi u 
suspension of ser saca for 
di scol a causa di mal con- 
ducta contra docentenan 
of otro empleadonan a au- 
menta significantemente. 
Den e aña escolar pasa, e 
cantidad di studiantenan 
suspendi of expulsa a subi 
mas halto cu e nivelnan 
prome cu e pandemia den 
e pais y na tur nivel di edu- 
cacion segun loke RTL 
Nieuws a reporta. 


Durante e pandemia di coro- 
navirus, tabatin un dismi- 
nucion significante riba e 
cantidad di suspension y ex- 
pulsion for di scolnan. E dis- 
minucion aki a ser completa- 
mente descarta e aña escolar 
cu a caba di pasa. Mayoria 
problema a tuma luga den 


educacion secundario. Den 
VMBO-Kader, 410 studiante 
a ser suspendi of expulsa den 
e aña escolar, compara cu 301 


prome cu e pandemia. Den 
VMBO-Basis, e cantidad aki 
a aumenta di 393 pa 402. 
E docentenan a ripara e au- 


mento aki. RTL a papia cu 
350 miembro di e sindicato 
CNV Education y 200 a bisa 
cu personalmente nan a en- 


frenta mal conducta di stu- 
diantenan, mayoria di nan 
den forma di insulto y me- 
nasa. Algun docente a bisa cu 
e studiantenan ta acosa nan 
den nan tempo priva, hayan- 
do nan na cas of vandalisando 
nan propiedad. E docentenan 
no ta pensa cu tin un solo 
motibo pa e aumento aki. 


Nan ta pone e culpa riba un 
sociedad mas estricto y hopi 
mas individualisa, “e cultura 
di caya” y con e mayornan ta 
criando nan yiunan. “May- 
ornan hopi biaha ta hustifica 
e comportamento di studi- 
ante. Studiantenan no ta 
confronta na cas mas tocante 
nan comportamento na scol. 
De hecho, e mayornan ta bin 
discuti ora cu castiga nan yi- 
unan. Ki tipo di señal bo ta 
mandando cu esaki?” 


REINO A9 

PVV, VVD, NSC y BBB ta dicidi pa continua cu siguiente etapa di 
formacion di gabinete 


(NLTimes)—Ta 
parce 
cu e partidonan politico 
cu a pasa varios luna 
den un intento pa forma 
un 
gabinete 
nobo 
na 
Hulanda ta yegando na 
e logro despues di un 
periodo unda e proceso 
a mustra para. Awo, PVV, 
VVD, NSC y BBB ta 
cla pa continua cu nan 
negociacionnan, 
y 
tur 
cuatro partido ta prepara 
pa 
provee 
ministernan 


pa sirbi riba e gabinete, 
aunke posiblemente nan 
no ta politiconan, segun 
un 
fuente 
anonimo 
a 
conta NOS. Hunto nan 
tin 88 di e 150 asiento 
den 
parlamento, 
pero 
negociacionnan a collapse 
durante e ultimo ronda 
ora 
NSC 
diripiente 
a 
retira. 


E partido derechista PVV, 
lidera pa Geert Wilders, a 


gana mayoria voto den e 
eleccion na november aña 
pasa cu a tuma luga despues 
di a caida di e gabinete di 
Rutte. E eleccion a determina 
e composicion di Tweede 
Kamer. PVV a sigura 37 
asiento y VVD, awo lidera pa 
Minister di Husticia Dilan 
Yeşilgöz-Zegerius, 
a 
gana 
24 asiento. VVD ta e tercer 
partido mas grandi, y partido 
nobo NSC, lidera pa Pieter 
Omtzigt, ta di cuatro mas 


grandi cu 20 asiento. BBB tin 
7 asiento den Tweede Kamer. 


Net despues di e eleccion, 
VVD a rechasa e idea pa 
participa den un gabinete, 
bisando cu nan a sufri 
demasiado perdida pa por 
keda den poder. NSC a bisa 
cu e ta prefera di forma un 
gabinete for di e parlamento 
en bes di sirbi den un gabinete 
cu PVV. Omtzigt tabatin 
reservacionnan 
tocante 
trahando cu e partido, di ken 
su liderazgo a sigui lectura 
esnan cu no ta para hunto 
cu Wilders riba asuntonan 
considera como menasante 
pa democracia y libertad di 
religion na Hulanda. 


E forma di un posibel gabinete 
entre e cuatro partido no 
ta claro. E discusionnan ta 
moviendo mas cerca den 
direccion di un concepto di un 
gabinete extra-parlamentario, 
segun NOS. Previamente, 
Yesilgöz a bisa cu e lo apoya 
un forma asina solamente 
si tur cuatro partido tabata 
envolvi igualmente. “Pa kibra 
e impasse, mi lo bin dilanti, y 
mi ta puntra mr. Omtzigt pa 
haci mescos,” el a bisa luna 


pasa. 
Varios 
experto 
a 
uni 
e 
ronda di discusion aki pa 
splica diferencia forma cu 
un gabinete por tin en bes 
di e coalicion di mayoria 
tradicional. 
Un 
gabinete 
e x t r a - p a r l a m e n t a r i o 
frecuente ta basa riba un 
set di meta generalisa, y 
no un acuerdo di coalicion 
ewxtensivo 
cu 
plannan 
concreto. 
Un 
formacion 
asina ta mas kita for di 
politiconan den parlamento, 
poniendo 
menos 
presion 
riba parlamentarionan ora 
nan vota riba iniciativanan di 
gabinete. 


Si e partidonan dicidi cu 
esaki, nan lo haci mas 
tratonan concreto tocante 
finanzas publico, asunto di 
inmigracion y e posicion 
global di Hulanda. Kim 
Putters di PvdA, actualmente 
ta liderando e discusionnan 
di formacion. Ta anticipa 
cu e lo presenta su ultimo 
rapport riba e ronda aki 
pa dia 14 di maart. Segun 
NOS, ta anticipa cu e cuatro 
partidonan lo keda papia cu 
otro den e proximo ronda di 
negociacion. 


Minister kier mas poder pa aborda deficit den vivienda na Hulanda 


(NLTimes)—Minister pa 
Vivienda y Planificacion 
Demisionario Hugo de 
Jonge 
kier 
tuma 
mas 
poder cu su legislacion 
riba control di vivienda 
publico. Si e legislacion 
ser aproba, e minister 
lo haya mas control pa 
yuda contra e deficit di 
cas y e falta di sitionan pa 
edificio. E ta cortando e 
proceduranan di apelacion 
contra licencia pa plannan 
di construccion, segun e 
propuesta cu a ser manda 
diahuebs pa parlamento. 


De Jonge ta kere cu e 
legislacion 
lo 
yuda 
e 
gobiernonan 
nacional, 
provincial 
y 
municipal 
acelera 
construccion, 
y 
maneha miho e cantidad 
di casnan cu ainda mester 
ser construi. E legislacion 
Versterking van de regionale 
volkshuisvesting 
tambe 
lo 
yuda 
adminsitradonan 
determina e miho sitionan pa 
nan proyectonan di cas den 
futuro, y e grupo di hendenan 
riba cual mester enfoca cu 
desaroyo di vivienda nobo. 


E 
gobierno 
nacional, 
provincianan y municipionan 
lo mester crea un programa di 
vivienda publico cu ta contene 
e cantidadnan, e gruponan di 
enfoke y e sitionan di edificio. 
Provincianan y municipionan 
lo ta responsabel pa un 
cantidad adecua di sitionan 
pa construccion. E minister 
lo scoge sitionan si nan no ta 
di acuerdo cune. 
Asociacionnan di vivienda y 
municipionan mester crea 
acuerdonan claro tocante e 
construccion di 250,000 unit 
di vivienda social y 50,000 
pa hende cu salario medio 
te cu 2030. Mester registra 
unda y ki ora e casnan aki lo 
ser construi. Si e proceso bay 
robes, e minister por haci 
un decision vincula pa asina 
construccion por continua. 
Tur municipio ta rekeri di 
tin un areglo di emergencia. 
Actualmente 
esaki 
ta 
solamente e municipionan 
mas grandi cu tin un areglo di 
prioridad pa hende cu mester 
un cas urgentemente. Si tur 
municipio yuda buscadonan 
di cas den urgencia, nan lo tin 
miho chens pa haya un cas 


adecua y buscadonan regular 
lo tin un miho chens pa haya 
cas, segun de Jonge. 


De Jonge tambe ta treciendo 
un fin na proceduranan di 
apelacion cual ta causando 
retrasonan den proyectonan 
di construccion. Decisionnan 
di licencia por ser apela un 
biaha so bao di e legislacion 


nobo en bes di dos. E minister 
ta bisa cu esaki por spaar un 
aña di tempo. 


E 
corte 
administrativo 
mester tuma un decision 
dentro di seis luna riba 
proyectonan 
cu 
tin 
un 
obhecion na e legislacion 
nobo. E proyectonan aki lo 
ser designa pa e gabinete 


pasobra 
“implementacion 
acelera ta necesario debi 
na preocupacionnan social 
intenso,” e ta skirbi pa 
Tweede Kamer. 


Ambos e Tweede y Eerste 
Kamer lo mester vota riba 
e propuesta. De Jonge tin e 
meta ambicioso pa mira e ley 
tuma efecto dia 1 di juli. 

Conmocion na Colombia pa e desaparicion y morto di un 
mucha di 3 aña 


(NTN24-Infobae) – Un 
hecho fatal cu ta involucra 
un mucha di 3 aña a 
genera 
un 
conmocion 
grandi 
na 
Colombia, 
specificamente 
na 
e 
municipio di Fusagasuga, 
Cundinamarca. 


Un mucha di solamente 3 
aña di edad reporta como 
desaparecido 
diamars 
5 
di maart bao e nomber di 
Jeronimo Angulo, ta uni na 
e lista di hechonan violento 
cu tin como victimanan 
muchanan 
na 
teritorio 
nacional y cu cada biaha ta 
bira mas frecuente. 


Unidad 
di 
Cuerpo 
di 
Bombero di Fusagasuga a 
haya e curpa di e mucha den 
oranan di atardi di diaranson 
ultimo 6 di maart cerca di 
un rooi, na un sector conoci 
como La Aguadita, un zona 
rural di Fusagasuga. 


E denuncia di e desaparicion 
di e mucha a bira conoci 
diamars ultimo ora e mama 
di dje a haya un alerta di 
su pareha sentimental y 
padrastro di e mucha. Di 
acuerdo cu e declaracion di e 


mama, Erika Ocampo, prome 
cu a haya e curpa sin bida, el a 
bisa cu tur cos a sucede ora e 
tabata na su trabou. 


Segun su version, mientras e 
tabata trahando el a haya un 
yamada di su pareha ken a 
sigura cu e mucha a disparce 
di e cas mientras el a sali haci 
algun comprasnan. 
E 
bisiñanan 
a 
uni 
na 
unidadnan di Polis Nacional 
y organismonan di buskeda, 


oranan a pasa y debi na 
aumento 
di 
atakenan 
contra muchanan menor di 
edad na teritorio nacional, 
autoridadnan local a dicidi di 
instala un Puesto di Mando 
Unifica (PMU) pa coordina 
accionnan cu e obhetivo di 
haya e mucha. 


Oranan prome cu a ubica e 
cadaver, su mama a traves 
di television a pidi ayudo pa 
haya su yiu. 


Coronel 
Andrés 
Serna, 
comandante 
di 
Polis 
di 
Cundinamarca a indica cu 
nan a dispone di un ekipo 
special pa traha den e buskeda 
y tabata bao coordinacion di 
e PMU instala pa Alcaldia di 
Fusagasuga. 


Despues di 4or di atardi di 
diaranson ultimo Cuerpo di 
Bombero di Cundinamarca 
a anuncia riba e hallazgo di 


e curpa sin bida di Jeronimo 
Angulo. 


Di acuerdo cu detayenan 
entrega 
pa 
autoridadnan 
encarga di e atencion di e caso 
aki, organismonan di rescate 
a haya un saco di sushi di 
color berde cerca un rooi, ora 
nan a check e contenido di e 
saco por a establece cu tabata 
trata di e curpa di e mucha 
di tres aña reporta como 
desaparecido e dia anterior. 


A traves di rednan social 
Fiscalia General di Nacion 
a anuncia cu un bes a haya e 
curpa sin bida di e mucha a 
cuminsa cu e investigacion pa 
aclaria e hechonan. 


Ta parce cu e padrastro 
a purba di sali for di e 
municipio 
den 
un 
bus, 
sinembargo, Polis Nacional 
a logra deten’e y a present’e 
na autoridadnan pertinente. 
Te ainda e investigacion no a 
culmina y nan no ta descarta 
un 
homicidio, 
teniendo 
na cuenta e condicionnan 
den cual a haya e curpa di 
Jeronimo. 


Studiantenan a kibra porta y drenta Palacio Presidencial di Mexico 


(DW) 
– 
Hobennan 
Mexicano 
cu 
tabata 
protesta pa e desaparicion 
di 
43 
studiante 
di 
Ayotzinapa 
diaranson 
ultimo a kibra un di 
e 
portanan 
principal 
di 
Palacio 
Nacional 
mientras 
e 
presidente, 
Andres 
Manuel 
Lopez 
Obrador, tabata duna un 
conferencia di prensa. 


E mandatario a califica e acto 
aki “como un provocacion”, 
pero a descarta cu lo tuma 
represalia. 
“Esaki no ta bay scala mas, 
esey ta loke nan kier, cu nos 
lo contesta nan di manera 
violento, nos no ta represor, 
ta bay drecha e porta y no 
tin mas problema, pero loke 
nan kier ta provoca, esey ta 
mas cu claro,” e gobernante 
Mexicano a manifesta. 


Manifestantenan 
ta 
acusa 
Lopez Obrador di no resolve 
e caso pa protege militarnan 
involucra, nan a tuma un 
pickup 
cu 
ta 
pertenece 
na Comision Federal de 
Electricidad (CFE) pa benta 
e porta abao ubica na caya 


Moneda di e centro historico 
di Ciudad di Mexico. 
Television tabata mustra un 
grupo di siguridad ekipa un 
escudonan y enfrentando e 
hobennan cu cara tapa den 
e Palacio Nacional. Ora 
nan a mira cu guardianan 
tabata 
surpasa 
nan 
den 
cantidad nan a bay busca 
extinguisher di candela y a 
activa nan den direccion di 


e 
manifestantenan, 
segun 
medionan local a señala. 


Studiantenan tabata protesta 
pa motibo cu Lopez Obrador 
no a cumpli cu e promesa di 
resolve e desaparicion di nan 
43 compañero cu a disparce 
na september di 2014 na 
estado di Guerrero, aunke 
Comision di Berdad crea 
pa Lopez Obrador a conclui 


na 2022 cu esey tabata “un 
crimen di Estado” den cual 
tambe a participa Ehercito. 
Den ultimo simannan a 
secuestra varios truck, a 
vandalisa 
instalacionnan 
di Gobierno y a realisa un 
protesta na Zocalo pa exigi un 
audiencia cu Lopez Obrador. 


E gobernante a indica cu no 
lo ricibi nan, debi cu “den 


15 dia of 20 dia mas” ta bay 
ricibi e famianan di e 43 
studiante pa “papia cu nan 
y mustra e pruebanan di 
con e investigacion tabata 
manipula.” 


E mandatario a bisa na e 
mayornan “cu ta avansando 
den 
investigacion” 
pero 
“loke ta sucede ta cu nan 
ta bao manipulacion” pa 
Comision 
Interamericano 
di 
Derechonan 
Humano 
(CIDH), Organisacion di 
Estadonan Americano (OEA) 
y “gruponan conservador di 
derecha apoya pa gobiernonan 
stranhero”, segun loke e ta 
bisa. 


Studiantenan di scol rural di 
Ayotzinapa a disparce entre 
26 y 27 di september di 2014 
na ciudad di Guala, na estado 
di Guerrero, un di e ciudad 
mas violento na e pais debi 
na enfrentamentonan entre 
cartelnan 
di 
narcotrafico. 
Casi 10 aña despues, e caso te 
ainda ta causa conmocion na 
e pais. 

Al menos 126 activista asesina na 
Latino America den 2023 


(Reuters) – Al menos 126 defen- 
sor di derechonan humano y 
medio ambiente a bira victima 
di asesinato na Latino America 
den 2023, segun datonan di e 
Corte Interamericano di Dere- 
chonan Humano (IACHR pa su 
siglanan na Ingles) publica dia- 
mars, igualando e cifra di e aña 
anterior. 


IACHR, un organo autonomo di e 
Organisacion di Estadonan Ameri- 
cano (OEA) basa na Washington, 
a expresa alarma tocante “tasanan 
halto di violencia” contra defensor- 
nan di derechonan humano den e 


region, unda 54 asesinato a keda re- 
porta den apenas e ultimo tres luna 
di aña. 


“Manera añanan anterior, e violen- 
cia aki tabata dirigi particularmente 
contra esnan cu ta defende tera y 
medio ambiente, como tambe lider- 
nan di gruponan indigena y comun- 
idadnan di descendencia Africano,” 
IACHR a bisa den un declaracion. 


Colombia tabata e pais mas mortal 
pa activistanan di medio ambiente 
y derechonan humano, cu asesina- 
tonan aumentando na 34 compara 
cu e 26 na 2022. 


Brazil tabata na di dos lugar cu 10 
asesinato, sigui pa Mexico cu cuatro 
y Guatemala, Honduras y Peru cu 
tres, dos y un asesinato respectiva- 
mente. 


IACHR a felicita e aumento di pre- 
supuesto na Mexico destina pa re- 
forsa un programa di gobierno pa 
proteccion di defensornan di dere- 
chonan humano y periodistanan, 
mientras a expresa preocupacion 
tocante e asesinato di e cuatro de- 
fensor di derechonan humano. 


Tres prisonero di Grenada cu a huy acusa 
di asesinato 
Despues di desaparicion di pareha Mericano 


(AP) — Tres prisoneronan cu a 
huy na e isla Caribense di Grena- 
da a keda acusa di e asesinato di 
un pareha Mericano, despues cu a 
invadi nan catamaran, segun polis 
a bisa ayera. 


Ron Mitchell, un marinier di 30 aña 
di edad; Atiba Stanislaus, un agricul- 
tor di 25 aña di edad; y Trevon Rob- 
ertson, un homber di 23 aña di edad 
sin trabao, a keda acusa di asesinato 
capital, huy for di custodia legal, kibra 
drenta un cas, hortamento y secuestro. 


Tambe a acusa Stanislaus di un cargo 
di violacion, segun un declaracion di 
Cuerpo Policial Real di Grenada. 


E hombernan a presenta den corte 
ayera y a ricibi orden pa keda deteni 
den prison te cu nan audiencia fin di 
e luna aki. Nan a keda acusa di huy 
for di un cel di detencion di polis riba 
dia 18 di februari ultimo, y invadi un 
catamaran propiedad di Ralph Henry 
y Kathy Brandel mientras e pareha ta- 
bata abordo. Autoridadnan a bsia cu ta 
kere cu a tira e pareha den lama mien- 
tras e sospechosonan a nabega na e isla 
cercano di St. Vincent, unda a aresta 
nan dia 21 di februari. 


A duna orden pa deporta e tres homber 
for di St. Vincent riba dialuna. 


Salty Dawg Sailing Association, un or- 
ganisacion sin fin di lucro, a describi 
Henry y Brandel como “veteran cruis- 
ers” kende a participa den e Carib- 
bean Rally di aña pasa for di Hamton, 
Virginia te Antigua, y tabatin plan pa 
pasa berano nabegando den oriente di 
Caribe. 


Nan curpa no a ser haya. 

Oprah lo papia tocante impacto di medicamento pa baha peso den un 
special di television 


(TMZ) - Oprah ta prepa- 
rando pa papia tocante un 
topico grandi na Merca 
den su special di television 
binidero, pues ta trata di e 
impacto cu pildonan pa 
perde peso ta teniendo 
riba sociedad y riba su 
persona. 


E biyonario a bisa cu e lo 


atende e medicamentonan y 
nan relacion na e revolucion 
di perdida di peso den su 
special nobo di ABC Prime- 
time titula “An Oprah Spe- 
cial: Shame, Blame and the 
Weight Loss Revolution cual 
lo lansa den algun siman. 


Oprah su special ta bini sola- 
mente 
simannan 
despues 


cu el a retira for di Weight- 
Watchers su directiva despues 
di un partnership di casi 10 
aña, lagando e compania di 
perdida di peso atras net ora 
cu el a cuminsa ricibi critica 
despues di revela cu e ta usa 
medicamento pa perdida di 
peso. Aña pasa, TMZ a re- 
porta cu Oprah a perde peso 
cu e ayudo di medicamento 
receta pa dokter, aunke nunca 
el a revela e nomber di e me- 
dicamento aki. 


E hecho cu Oprah ta haci uso 
di medicamento pa perdida di 
peso ta pa motibo cu anteri- 
ormente el a categorisa medi- 
camentonan manera Ozem- 
pic y Mounjaro como un “ca- 
minda facil” sinembargo el a 
bira rond y cuminsa haci uso 
di esaki su mes, aunke no ta 
cla cua di e medicamentonan 
e ta usando. 
Un special di television lo 
explora preguntanan y preo- 


cupacionnan tocante medica- 
mentonan di perdida di peso 
y su uso, efectonan secundar- 
io ademas di su impacto riba 
hendenan cu ta biba cu obe- 
sidad y diabetes. Den un de- 
claracion anunciando e spe- 
cial, Oprah ta bisa cu “e ta un 
topico hopi personal pami y e 
miyones di persona impacta 


rond di mundo cu tin añanan 
ta lucha cu obesidad y nan 
peso. E special aki lo trece 
hunto expertonan medico, 
lidernan den e espacio y per- 
sonanan den e lucha diario 
pa papia tocante igualdad den 
salud y obesidad cu e inten- 
cion di combati e stigma y 
berguensa contra peso.” 


Paula Abdul ta bisa cu e tin prueba di Nigel Lythgoe su acoso sexual 


(TMZ) - E ta practica- 
mente un guera entre 
Paula Abdul y ex produc- 
tor ehecutivo di “Ameri- 
can Idol” Nigel Lythgoe 
y awo e ta produciendo 
mensahenan di texto for 
di dje, cual e ta bisa ta 
mustra algun di e maner- 
anan den cual el a acosa su 
persona sexualmente. 


Paula su abogado Melissa Eu- 


banks a conta TMZ cu Nigel 
ta purbando di bergonsa Pau- 
la y ta dunando solamente 
pidanan di informacion di 
añanan di comunicacion en- 
tre nan dos como parti di 
su intento di desacredita e 
acusacionnan cu Paula a trece 
dilanti den su contra, cu e 
demanda di acoso sexual den 
december di aña pasa. 


TMZ a reporta anterior- 


mente cu Nigel su respuesta 
legal na Paula su demanda 
a inclui email cu el a man- 
da na su persona, cu Nigel 
bisando cu e email a duna 
di compronde cu tabatin un 
relacion amistoso y amoroso 
entre nan dos, despues di e 
tempo cu Paula ta acusa e 
supuesto acoso sexual. Awo, 
Paula ta contestando back,cu 
su abogado bisando cu Nigel 
su respuesta no ta aprecia e 


dinamica di poder entre nan 
dos y den na nrelacion, unda 
Lythgoe tabata un ehecutivo 
poderoso y su hefe mientras 
cu Paula tabata traha bao di 
dje como un hues riba un 
competencia cual e ta produ- 
ci. Abdul su abogado ta bisa 
cu e “tabatin e cartanan di su 
carera den su man y e tabata 
sa esaki.” E abogado tambe 
a yama Nigel su tactica un 
instancia clave di “pone ber- 
guensa riba e victima.” 


Ademas, Paula su ekipo legal 
ta bisa cu e emailnan cu Ni- 
gel a referencia den su docu- 
mentonan tabata instantenan 
unda Paula tabata apela na su 
ego cu “mensahenan positivo 
y un supuesto admiracion ... 
defensanan cu hopi hende 
muhe manera Abdul ta adop- 


ta pa trata cu hende homber 
cu ta abusa di nan poder.” 
Paula a declara cu e tin algun 
evidencia for di Nigel tambe, 
bisando cu e tin mensahenan 
di texto di su persona unda 
tin varios incidente di acoso 
sexual. 


Abogadonan di Abdul ta acu- 
sa cu Nigel a agredi su per- 
sona verbalmente tambe den 
varios ocasion, cual e ta bisa 
ta “evidencia di e comporta- 
mento abusivo frecuente cu 
Abdul mester a wanta du- 
rante su trabao riba American 
Idol y So You Think You Can 
Dance.” 


Nigel su ekipo te ainda no a 
responde na e contesta aki di 
Abdul. 

Accidente entre Autobus y V-car na Cura Cabay 


Diamars atardi a drenta 
informe di un accidente 
na Cura Cabay. Mesora a 
dirigi un patruya na e si- 
tio. 


Na yegada di e patruya a bin 
compronde cu aki ta trata di 
un accidente entre un auto- 
bus blanco y un v-car shini- 
shi. E autobus no a duna 
preferencia na e v-car. Afor- 
tunadamente ningun perso- 
na a resulta herida. Patruya a 
tuma nota di e accidente aki. 


Accidente entre dos auto na parkinglot di 
supermercado na Jaburibari 


Diamars atardi a drenta 
informe di un accidente 
dilanti Tesco Supermar- 
ket na Jaburibari, mesora 


a dirigi un patruya na e 
sitio. 
Na yegada di e patruya a bin 
compronde cu aki un auto 


a rasca e otro ora un ta sali 
mientras e otro ta drentando. 
E daño tabata minimo y nin- 
gun hende a resulta herida. 


Accidente pa falta di preferencia na crusada Venezuelastraat 
Weststraat 


Diamars atardi a drenta 
informe di un accidente na 
e crusada Venezuelastraat 
cu 
Weststraat, 
mesora 


a dirigi un patruya na e 
sitio. 
Na yegada di e patruya 
a bin compronde cu aki 


ta trata di un accidente 
pa 
falta 
di 
preferencia. 
Afortunadamente 
ningun 
hende a resulta herida. 
Polis a para un auto pa un 
infraccion cometi 


Diamars atardi durante 
patruya na Tanki Leen- 
dert polis ta nota un auto 
ta comete un infraccion. 


Mesora a dun’e señal pa para 
y a atende cu e chauffeur. 
Despues di a atende cun’e a 
dun’e un boet pa e infraccion 
cometi. 

A horta tas di turista di crucero minuutnan despues di yega 
Eagle Beach 


Diaranson mainta a dren- 
ta informe di un situacion 
desagradabel cu a sosode 
na Eagle Beach, mesora a 
dirigi un patruya di lama 
cu urgencia na e sitio. 


Na yegada di e patruya a bin 
compronde cu apenas algun 
minuut cu e dama turista 
crucero a yega na e beach ela 
pone su tas cu pertenenci- 
anan banda di e beach y den 
un frega di wowo esaki a dis- 
parce. 


E dama turista a keda masha 
rabia y no kier keda mas ey- 
nan y a pidi polis pa hib’e waf 


ya cu e no kier keda eynan 
pa warda bus cu net a caba di 
bah’e eynan. Polis a coopera 


cu e dama turista pa hib’e bek 
na waf. 


Chauffeur a bay dal tras di pick-up na Piedra Plat 


Diamars atardi a drenta 
informe di un accidente 
pabao di e rotonde na 
Piedra Plat, mesora a di- 
rigi un patruya na e sitio. 


Na yegada di e patruya a bin 
compronde cu aki ta trata di 
un accidente unda e chauf- 
feur di un s.u.v. bayendo pa- 
bao no a regula su velocidad 
ni a mantene distancia a bay 
dal tras di pick-up. Afortu- 
nadamente ningun hende a 
resulta herida. 


Chauffeur a dal palo di luz kibra y a sigui 
core bay lagando algun bario sin coriente 


Diamars anochi a drenta 
informe di un accidente 
riba e caminda di Cayena 
Mall pa Sero Blanco, me- 
sora a dirigi un patruya na 
e sitio. 


Na yegada di e patruya a bin 
compronde cu un chauffeur 
a pasa dalu un palo di lus 
kibra y a sigi core bay lagan- 
do algun bario sin coriente. 
Polis a solicita presencia di 
ELMARNV pa bini haci e 
reparacionnan necesario pa 
re-establece e suministro di 
coriente pa e barionan. 


Den oranan di anochi laat 
habitante a scucha stapnan 
den su cura di cas 


Diamars anochi laat a 
drenta informe di cu un 
habitante ta scuchando 
manera hende ta cana den 
su cura di cas na Dadel- 
straat, mesora a dirigi un 
patruya na e sitio. 


Na yegada di e patruya a tira 
bista rond y no a mira nada 
particular ta pensa cu lo por 
ta trata di pushi of cacho pero 
polis no a haya ni eseynan. E 
habitante a keda mas trankil 
cu e solo presencia di polis na 
su cas. 

Departamento di Husticia ta aumenta enfoke riba inteligencia 
artificial y ta adverti castigo mas estricto 


(AP) - E Departamento di 
Husticia ta aumentando 
su enfoke riba inteligen- 
cia artificial, cu oficialnan 
advirtiendo diahuebs cu e 
companianan y hendenan 
cu deliberadamente duna 
e tecnologia mal uso pa 
avansa crimen ‘white-col- 
lar’ manera cambia prijs, 
fraude of manipulacion di 
mercado lo ta den riesgo 
di un castigo hopi mas 
pisa. 


Procurador 
General 
Lisa 
Monaco a bisa cu e departa- 
mento di husticia lo tuma na 
cuenta con bon un compania 
ta manehando e riesgonan 


di tecnologia AI cada biaha 
cu evalua un programa di 
cumplimento corporativo. E 
tipo di programa aki ta un set 
di politica y procedura diseña 
pa detecta mal conducta y pa 
sigura cu e ehecutivonan y 
empleadonan ta cumpliendo 
cu e ley. 


E comentarionan for di de- 
partamento di husticia su di 
dos lider ta delinea e extento 
na cual e oficialnan ta preocu- 
pa cu e tecnologia den desar- 
oyo rapido por ser explota pa 
enemigonan den exterior of 
criminalnan corporativo cu ta 


busca causa daño na Merca. 
E remarcanan tabata diseña 
pa pone e lidernan di negoshi 
altanto di un responsabilidad 
legal pa mitiga e riesgonan di 
avance den AI. 


Monaco a revela e movida aki 
un dia despues cu Departa- 
mento di Husticia a anuncia 
acusacion contra ex ingeniero 
di software di Google acusa 
di horta secretonan di AI for 
di e compania basa na Moun- 
tainview California mientras 
tabata traha secretamente cu 
dos compania basa na China. 


Ex ingeniero di Google acusa di horta secretonan di AI mientras e tabata 
traha cu 2 compania Chines 


(AP) - Un ex ingeniero di 
software na Google a ser 
acusa di horta secretonan 
di inteligencia artificial 
for di e compania mien- 
tras e tabata secretamente 
trahando cu dos compania 
basa na China, e departa- 
mento di husticia a bisa 
diaranson. 


Linwei Ding, un nacio- 
nal Chines, a ser aresta den 
Newark, California bao 4 
acusacion di robo di secreto- 
nan federal, cada un castiga- 
bel cu 10 aña den prizon. 


E caso contra Ding di 38 aña a 
ser anuncia na un conferencia 
di American Bar Association 


na San Francisco cu procura- 
dor general Merrick Garland, 
ken conhuntamente cu otro 
autoridadnan a adverti vari- 
os biaha contra e menasa di 
spionahe economico Chines 
y tocante preocupacionnan di 
siguridad nacional cu avan- 
cenan den inteligencia artifi- 
cial por posee y otro tecnolo- 
gianan den desaroyo. 


“Awe su acusacionnan ta e 
ilustracion mas recien di e 
extento cu afiliadonan di 
companianan basa na China 
ta dispuesto na bay pa horta 
innovacion Mericano,” di- 
rector di FBI Christopher 
Way a bisa den un declara- 
cion. “E robo di tecnologia 


innovativo y secretonan for 
di companianan Mericano 
por costa trabaonan y tin un 
consecuencia pisa riba sigu- 


ridad economico y nacional.” 
Google a bisa cu nan a deter- 
mina cu e empleado a horta 
“varios documento” y a man- 


da e caso na autoridadnan. 
“Nos tin proteccionnan es- 
tricto pa preveni e robo di nos 
informacion comercial confi- 
dencial,” vocero di Google, 
Jose Castaneda, a bisa den un 
declaracion. “Despues di un 
investigacion, nos a haya cu 
e empleado aki a horta varios 
documento y nos a manda e 
caso rapidamente na autori- 
dadnan. Nos ta gradicido cu 
GBI pa yuda nos proteha nos 
informacion y lo sigui coop- 
era cu nan di cerca.” 


Un abogado nombra como 
Ding su abogado di defensa 
no a duna comentario. 


Geoffrey Wever a dialoga cu 6e klassers di Colegio Bon Bini tocante 
Sustainable Development Goals 


Minister 
di 
Asuntonan 
Economico, 
Comunica- 
cion y Desaroyo Sosteni- 
bel, Geoffrey Wever, ta- 
bata di bishita na Colegio 
Bon Bini na Madiki, pa 
duna un presentacion to- 
cante e Metanan di Desa- 
royo Sostenibel (“Sustain- 
able Development Goals 
SDG’s”). 


E SDG’s ta enfoca riba con 
mundialmente por caba cu 
pobresa y hamber, elimina 
desigualdad, proteha nos pla- 
neta, y segura cu tur hende 
por disfruta di bon salud y 
cuido medico, husticia, y 
prosperidad 
comparti. 
Ta 
crucial cu ningun persona ta 
ser laga atras. 
Pakico e ta importante pa 


educa nos hobennan tocante 
SDG’s? E metanan di desar- 
oyo sostenibel ta un esfuer- 
so conhunto di tur persona 
y entidad den comunidad. 
“Nos muchanan tin un rol 
importante den transforma 
nos mundo - y isla - di ma- 
ñan”, segun e mandatario ca- 


minda a ilustra riba diferente 
ehempel con cada un di nos, 
incluyendo hobennan, por 
haci un diferencia. 
“Hobennan tin e oportuni- 
dad pa haci un diferencia pa 
nan mes, nan famia y pa nan 
comunidad, p’esei ta impor- 
tante pa educanan riba pun- 


tonan di desaroyo sostenibel. 
E interaccion cu e hobennan 
ta demostra cu nos nan ta 
hopi al caso di kico ta pasan- 
do na mundo, y ta representa 
un speransa pa mehoracion y 
mas inclusion den desaroyo 
di nos isla”, minister Wever ta 
termina. 


deporte A17 

Brayan Bello y e Boston Red Soxa acorda na un contract di 55 miyon 
dollar pa 6 aña 


( A P ) — R i g h t - h a n d e r 
Brayan Bello y e Boston 
Red Sox a acorda na un 
contract 
di 
55 
miyon 
dollar pa seis aña,segun 
un persona familiar cu e 
negociacionnan a conta 
AP. 


E acuerdo di Bello ta inclui 
un opcion di ekipo di 21 
miyon dollar pa 2030 cu un 
compra di 1 miyon dollar cu 
si e scoge pa esaki lo haci e 
acuerdo bale 75 miyon dollar 
durante shete temporada a 
bisa. 


E persona a papia riba 
condicion 
di 
anonimidad 
diahuebs pasobra e trato no a 


ser anuncia ainda. Su acuerdo 
a ser reporta pa prome biaha 
pa MLB.com. 


Bello ta cumpli 25 aña di 
edad na mei y a ser contrata 
pa e Red Sox for di Republica 
Dominicana den 2017 pa 
28,000 dollar. E lo por a ser 
eligibel pa mediacion despues 
di e temporada di 2025 pa 
agencia liber siguiendo e 
temporada di 2028. E tabatin 
un salario di 729,500 dollar 
aña pasa y ausente, e trato 
probablemente 
lo 
por 
a 
ricibi casi 750,000 dollar e 
temporada aki. 


E tabata 12-11 cu un ERA 
di 4.24 den 28 comienso 


aña pasa pa e ekipo cu a 
Sali ultimo, saliendo cu un 
averahe di 95.5 mph cu su 
fastball. E velocidad di su 
fastball tabata 97.7 mph na 
2022, ora el a bay 2-8 cu un 
ERA di 4.71 den 11 comienso 
y dos aparencia di alivio. 


E ta forma parti di e 
rotacion pronostica cu ta 
inclui Nick Pivetta, Kutter 
Crawford, Tanner Houck y 
Garrett Whitlock. Boston a 
firma Lucas Giolito pa un 
contract di dos aña na balor 
di 38.5 miyon dollar, pero 
e right-hander di 29 aña 
probablemente 
lo 
mester 
operacion Tommy John pa e 
di dos biaha. 


Ekipo di futbol Hulandes lo enfrenta Italia den prome wega di 
cualificacion den Campeonatonan Europeo 


(NLTimes)—E 
ekipo 
di futbol Hulandes lo 
cuminsa 
nan 
campaña 
di cualificacion den e 


Campeonatonan Europeo 
2025 cu un wega contra 
Italia dia 5 di april. Nan 
lo hunga seis wega den e 


Grupo di Cualificacion 
A1, cu Noruega y Finlandia 
como e otro dos oponente. 


E banda di Andries Jonkers lo 
hunga den nan prome wega 
di cas cuatro dia despues 
di e wega contra Italia. E 
leeuwinnen 
lo 
enfrenta 
Noruega den e Rat Verlegh 
Stadium na Breda. Dos wega 
contra Finlandia ta sigui, pero 
e localidad di e wega dia 31 di 
mei no a ser anuncia ainda. 
E campaña di cualificacion 
lo conclui cu un wega contra 
Noruega dia 16 di april 2025. 


Noruega ta ser considera 
como e rival principal di e 


Leeuwinnen den e grupo. E 
Noruegonan a bira campeon 
mundial na e Copa Mundial 
di 1995 prome cu gana oro 
Olimpico na 2000. A pesar 
di esaki, Italia actualmente 
ta e oponente den rango 
mas halto cu e Leeuwinnen 
lo enfrenta durante e etapa 
aki. E italianonan ta wanta e 
di 14 posicion den e rango 
mundial di FIFA. Noruega ta 
na di 16 luga, y nan coleganan 
Finlandes na di 27. Hulanda 
ta e ekipo mas halto den e 
grupo; nan ta para na di shete 
luga. 


Jonker tambe a adverti di 
e menasa di e Italianonan. 


“Nan a duna bon resultado 
cu nan gerente nobo durante 
e 
ultimo 
lunanan, 
por 
ehempel, nan victoria contra 
Spaña. Na mesun momento, 
mi no tabata spera pa un 
grupo cu Inglatera of Suecia.” 


E 
dos 
top 
paisnan 
ta 
cualifica directamente pa e 
Campeonatonan 
Europeo 
ta Suisa. Si Hulanda caba 
tercer of na di cuater luga, 
nan por cualifica tambe den e 
eliminacionnan. E ora nan lo 
competi cu 27 pais pa e shete 
luga cu ta resta. 


Potret cortesia di KNVB. 


Simona Halep lo regresa den accion na e Miami Open despues di apela su 
suspension di doping 


(AP)—Simona Halep lo regresa 
tennis na e Miami Open e luna 
aki despues di gana su apelacion 
di un suspension di doping y logra 
reduci su castigo for di cuatro aña 
pa nuebe luna. 


“Danki na e torneo pa duna mi e 
oportunidad aki y mi no por warda 
pa ta back riba veld y competi,” e dos 
biaha campeon di Grand Slam y ex- 
hungado number 1 a bisa diahuebs 
riba red social. 


El a ser duna un invitacion pa ta 
un hungado “wild card” pa e wega 
principal na e torneo di veld duro riba 
e sitio di e Miami Dolphins Stadium. 
E hugada di hende muhe ta cuminsa 
dia 19 di maart. 
Hapel, di Romania, ta permiti pa 


resumi su carera di tennis danki 
na e decision den su fabor anuncia 
diamars pa e Court of Artbitration for 
Sport. El a test positivo pa un droga 
prohibi durante e U.S. Open 2022 y 
no a competi riba tour desde e tempo 
ey. Halep a argumenta na e corte cu 
su exposicion na e substancia a bin via 
un suplemento contamina. 


Mientras un panel di tres hues a 
determina cu Halep tabatin “algun 
nivel di culpabilidad of negligencia” 
pa no eherce “suficiente cuido” 
mientras e tabata uzando suplemento, 
el a bisa cu “e no tin un culpa of 
negligencia significante.” E huicio a 
bisa cu “su violacionnan di reglanan 
anti-doping no tabata intencional.” 


Halep a gana campeonatonan grandi 


na Wimbledon na 2019, por medio di 
gana Serena Williams den e final, y na 
e French Open na 2018, ora el a gana 
Sloane Stephens den e final. 

Desaparicion di mucha a hala atencion di Sur Africa y awo su mama ta 
acusa di bende e mucha 


(AP) - E mama di un mu- 
cha di 6 aña cu tabata per- 
di na Sur Africa pa casi 3 
siman a ser aresta y acusa 
diahuebs di secuestra y 
bende of contrabanda su 
yiu muhe, un punto im- 
pactante den e caso cu a 
hala atencion di e pais y 
a genera rabia profundo 
den e comunidad chikito 
y pober unda e famia ta 
biba. 


E mucha muhe, Joslin Smith, 
te ainda no a ser haya y po- 
lis a renoba yamado pa “tur 
ciudadano, tur persona” yuda 
haya e mucha den medio di 
preocupacion cu el a ser hiba 
otro ciudad of te hasta saca 
for di e pais. Den e dianan 
despues di Joslin su desapari- 
cion luna pasa, media local a 
reporta cu bisiñanan a acusa e 
mama di a bende e mucha pa 
solamente 1,000 dollar. 


A descubri e mucha su paña 
benta afo alrededor di Joslin 
su cas fin di siman pasa y es- 
aki a aumenta e emocionnan. 


Su mama, Kelly Smith, awo 
ta acusa di secuestro y ofen- 
sanan di contrabanda di hen- 
de conhuntamente cu 3 otro 
persona, 2 hende homber y 
un muhe. Un di e homber- 
nan ta Smith su pareha. El a 


acusa cu el a lag’e cu Joslin 
dia 19 di februari mientras el 
a bay trabao. E dia aki Joslin a 
disparce. 
E 4 sospechosonan no a haci 
un declaracion den respuesta 
na e acusacionnan y otro au- 
diencia den corte ta plania pa 
tuma luga proximo siman. 
Nan lo permanece bao de- 
tencion segun e fiscalnan a 
informa. 


Apesar di operacionnan di 
buskeda grandi cu polis, 
bombero, autoridadnan di e 
ciudad y unidadnan di cacho 
specialisa alrededor di e cas di 
e famia na Saldanha Bay, te ai- 
nda no a logra haya Joslin. Po- 
lis a bisa cu a mira paña di un 
mucha fin di siman pasa alre- 
dedor di algun casnan chikito 
unda Joslin tabata biba y a ser 
manda pa laboratorio pa asina 


haci examinacion forense. 
Miembronan di e comunidad 
cu tambe ta involucra den e 
buskeda a bisa cu e pañanan 
tabata yen di sanger y tambe 
a haya un cuchiu. Polis no a 
duna mas detaye riba loke a 
ser descubri. 


Fiscalnan a bisa den docu- 
mentonan di corte pbulica 
diahuebs cu Kelly Smith y 
otronan a conspira pa secues- 
tra Joslin y intencionalmente 
a bende, entrega of intercam- 
bia e mucha. E sospechoso- 
nan ta enfrenta un sentencia 
di cadena perpetua si nan ser 
condena di e acusacion prin- 
cipal di contrabanda di hen- 
de. 


E sospechosonan a ser hiba 
detencion den un van di po- 
lis arma mientras cantidad 
grandi di hende tabata grita 
“Husticia pa Joslin.” 


Servicio di siguridad Suiso ta informa aresto di 4 persona bao sospecha 
di preparacion pa “ofensanan terorista” 


(AP) - Suecia su servicio di 
siguridad a bisa diahuebs 
cu nan a aresta 4 persona 
bao sospecha di “prepara 
ofensanan terorista” cu 
relacion na crimen di ex- 
tremismo Islamico y cri- 
men organisa. 


E servicio no a bisa unda ni ki 
tempo e supuesto atakenan lo 
a tuma luga, pero den un de- 
claracion cortico a agrega cu 
nan a traha riba e caso pa hopi 
tempo.” Varios cas a ser revisa 
den e operacion cual a invo- 
lucra “violencia di extrem- 
ismo Islamico” cu “Conex- 
ionnan na crimen organisa 
serio,’ e declaracion a bisa. 


Media di Suisa a reporta cu 
tin un operacion grandi di 
polis na Tyreso, sur di Stock- 
holm y un noticiero publico 
SVT a bisa cu tin un “explo- 


sion poderoso na un cas di 
club” pero no a keda cla kico 
en realidad a causa e explo- 
sion. 


Den augustus, e servicio 
di siguridad conoci como 
SAPO, a sende su alerta di 
teror na e di dos nivel mas 
halto despues di textonan re- 


ligioso den publico. E situa- 
cion di siguridad a deteriora 
den lunanan recien despues 
cu a kima Quran den e pais 
y protestanan den e mundo 


musulman a tuma luga, am- 
bos cual a impacta di manera 
negativo e nacion Nordico su 
imagen. 


E kimamento di bukinan re- 
ligioso na Suecia, campañan- 
an cu informacion incorecto 
andando riba rednan social y 
tur caminda a afecta di mane- 
ra negativo e perfil di Suecia. 
E falta di respet pa e bukinan 
religioso a ser haci bao e lib- 
ertad di expresion. Suecia 
no tin un ley cu ta specifica- 
mente prohibi e kimamento 
of ofensanan contra e Quran 
of otro textonan religioso. 
Manera varios pais den occi- 
dente, e no tin leynan di blas- 
femia. Suecia a bandona esaki 
den añanan 1970. 


Tripulacion di e crucero gigante Icon of the Seas ta rescata 14 hende cu 
ta drif den lama 


(AP)—E tripulacion di 
kico ta ser considera e 
crucero mas grandi na 
mundo a rescata 14 hende 
wantando na un boto 
chikito cu tabata drif riba 
e ocean, autoridadnan a 
bisa. 


Pasaheronan abordo di e Icon 


of the Seas a captura video 
di e tripulacion uzando un 
boto chikito pa ferry e grupo 
na seguridad di e crucero 
diadomingo. E crucero a 
cuminsa na Miami y e barco 
tabata bayendo Honduras 
ora e rescate a tuma luga, 
pasaheronan a bisa. 


E crucero a encontra cu e 
boto chikito “ta drif y den 
necesidad 
di 
asistencia,” 
segun Royal Caribbean a 
bisa den un declaracion pa 
AP diahuebs. “E tripulacion 
inmediatamente 
a 
lansa 
un operacion di rescate, 
treciendo 14 hende abordo,” 
e 
compania 
a 
bisa. 
“E 


tripulacion e provee atencion 
medico y ta trahando cerca cu 
e Guarda Costa Mericano.” 


E tripulacion a zona “Code 
Oscar, Code Oscar, Code 
Oscar” riba speaker rond 
di 3or di atardi, segun 
Alessandra Amodio a bisa 
den 
un 
reportahe 
riba 


FoxWeather.com. 
Icon 
of 
the Seas ta considera pa 
expertonan di e industria di 
crucero como e crucero mas 
grandi na momento awo, 
manera Miami Herald a 
reporta. E por acomoda 5,610 
bishitante y 2,350 miembro 
di tripulacion. 


servicio/sorteo A19 


Diabierna 8 Maart 2024 


Resultado Sorteo 
Maart 07 


Cadena Alexander Lottery ta presenta resultado di weganan di suerte 


merdia 




8086 


X5 


5283 


Sorteo # 4203 


Sorteo # 1077 


Piscis 


FP 


131 


Sorteo # 4203 


Sorteo # 2259 


4549 


6551 


Sorteo # 4203 


FP 


0065 
6689 


Letter 


0 
0 
0 


0 


0 


11 


101 


0 
0 
0 
0 
0 



8 



8247 


X2 


Proximo Jackpot 


60.000,- 


Sorteo # 6409 


Sorteo # 


x afl 8,00 


x Match 4 


Mega Ball 


Proximo Jackpot 


250.000,- 


x match 4 


Sorteo # 


0928 


Sorteo # 5992 


Sorteo # 922 


x afl. 500,00 


x afl.15,00 
x afl 50.00 


Sagitario 


X2 


021 


x Jackpot 


Sorteo # 8189 
Sorteo # 


Sorteo # 1938 


6533 


5559 


Sorteo # 7233 


x Jackpot 


x Match 4 
x afl. 12,00 


X5 


Joker 


5035 
100.000,- 


x Jackpot 
x Match 4+ 


Proximo Jackpot 


05-09-16-24-29 


5754 


Afl. 350.000,- 


anochi 


diario 
Korsou 
super4 
flamingo 


4034 
5785 
2831 
3750 
9465 
7034 
super5 
8872 
4164 
5203 
58434 
0781 


Diabierna 8 Maart Dia Internacional di Hende Muhe 


Comicion pa celebra “Dia 
Internacional di Hende 
Muhe” di Centro di Bario 
Playa Pabao (CBPP) ta in- 
vita nos hendenan muhe y 
nan pareha pa un anochi 
interesante y sumamente 
informativo en conexion 
cu Dia Internacional di 
Hende Muhe 2024. 


E anochi aki lo ta na Centro 
di Bario Playa Pabao, diabier- 
na dia 8 di maart anochi di 7 
pm - 9pm . Entrada ta gratis. 
E simpatico y elegante no- 
tario Sra. Rodrigez-Taekema 
lo ta nos orador principal cu 
capitulo 2, Riba peticion di e 
publico, cu ta desea mas di 
e temanan encuanto testa- 
ment, partnerschap registra, 
schenking y e libertad pa laga 
duna bo pertenencianan na 
esun cu abo kier. E aña aki ta 
agrega e tema di erfpacht re- 


cht. Nos por corda e sala “full 
house” aña pasa y e tantisimo 
preguntanan. 


Lo tin un ora social cu grupo 
di baile di CBPP, poemanan 
recita pa e poetanan Omaira 
Britten, Ruthy Vrieswijk y 
Ariana Koolman, cu ya por 


ser considera famia di CBPP 
y cu e dushi y fantastico can- 
to di e homber “chikito gran- 
di “ cu sa kico ta crea dushi 
ambiente cu su potente voz : 
Quincy Hasham, y un of mas 
cantante sorpresa e biaha aki. 
Lo tin mas sorpresa agrada- 
bel y bunita durante e ano- 


chi di celebra dia Internacio- 
nal di Hende Muhe aki den 
CBPP pa nos bunita hende 
muhenan di Playa Pabao y 
vecindario. Y lo tin un cariño 
sorpresa, recuerdo di e dia 
ey, pa e prome 50 muhenan 


cu yega CBPP. MC lo ta e 
dinamico cabayero presiden- 
te di CBPP Dennis Burke, 
e homber cu ta traha in- 
cansablemente pa su bario ya 
ta algo mas di 45 aña caba. 


Diasabra tin Opendag di 
Filomena College MAVO 


Diasabra, 9 di maart 2024, 
Filomena College MAVO 
na San Nicolas, e scol cu e 
vision di ARTE, ta tene su 
dia di bishita pa publico 
di Aruba. Tur alumno di 
zesde klas di scol basico 
di Aruba ta cordialmente 
invita, hunto cu nan may- 
ornan, pa ta presente di- 
asabra awo. 
Lo 
tin 
maestronan 
pre- 
sentando nan les dunando 
tur bishitante un idea di con 
lesnan di entre otro N&T, 


ASW, Wiskunde, Aardrijk- 
skunde, Geschiedenis, CKV 
(Arte), Biologie, Nederlands 
ta bay na Filomena College 
MAVO. 
Fecha: diasabra, 9 di maart 
2024 
Ora: 9:00 am pa 12:00 pm 
Adres: Weg Sero Preto 4, San 
Nicolas 
Directorado hunto cu tur 
maestro, personal y alumno 
ta invita Aruba completo pa 
yega na e Opendag 2024. 

TIN MESTER 
Perfect Landscaping 
tin mester di 
tuinman 
pa diferente di su 
departamentonan. 
Pasa personalmente jena un 
aplicashon. 


_______________________________217611 


San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Paradera 
Tel. 588 6638 


San Nicolas: 
San Nicolas 
Tel. 584 4833 


Centro di Bario Santa Cruz y Bario Unico 
ta presenta e prome Ban Conecta den Bario 


Ban Conecta den Bario ta 
un evento di networking 
cu lo tuma luga na e dife- 
rente centronan di bario, 
pero cu lo mester wordo 
carga door di e bario. Un 
sesion di “”Ban Conecta 
den Bario” por ser mira 
como un mini network y 
lo wordo organisa mini- 
mo 1 biaha pa luna. 


E programmaleider di e 
Centro di Bario lo organisa 
e prome “ Ban Conec- 
ta den Bario” y durante e 
prome sesion lo por bin cu 
ideanan,apunta hende(nan) 
cu lo ta na encargo pa con- 
tinuacion di e siguiente sesi- 
onnan. Habitantenan lo por 
cera conoci cu otro, mantene 
y traha riba e contacto ya 
estableci y conhuntamente 
traha pa nan respectivo bari- 
onan. 


E meta di “Ban Conecta den 
Bario” ta pa hunto, como ha- 
bitantenan di bario y Centro 
di Bario, traha pa hunto bin 
cu cambionan positivo y du- 
radero cu ta desea den e re- 
spectivo barionan na Aruba. 
Tur e cambionan positivo 
y duradero den e diferente 
barionan no solamente lo ta 
beneficioso pa e diferente 
barionan en cuestion, pero 
alabes tambe pa henter co- 
munidad di Aruba. 


Centro di Bario Santa Cruz 
ta bay ta e prome Centro di 
Bario cu lo organisa e evento 
aki hunto cu BARIO UNI- 
CO y CEDE ARUBA. Esaki 
ta tuma lugar dia 8 di Maart 
2024 di 7or pa 9or di ano- 
chi na Centro di Bario Santa 
Cruz mes situa na Papilon 
101F. E idea ta pa nos invita 
un grupo varia di hendenan 
cu conocemento di e bario. 
Manera cierto ‘leadernan’ di 
bario, hendenan bon conec- 
ta, hendenan pa cual e bario 
tin hopi respet y confiansa. 


Centro di Bario Santa Cruz 
ta cla pa cuminsa cu esaki y 
nos prome seccion ta bay 
ta un Ban Conecta Women 
Edition mirando cu ta cay 
riba dia di hende muher. 


Nos a invita un grupo di 10 
hende muher cu nos ta kere 
sa hopi di nos bario di Santa 
cruz pero tambe cu ta habri 
pa yuda nos Centro di Bario 
den futuro. 


Nos di Centro di Bario Santa 
Cruz ta spera di saca bon pro- 
becho di e evento aki miran- 


do cu nos ta e Centro di Bario 
relativamente nobo, caminda 
nos ta desea sigur di conecta 
cu nos hende nan di bario di 
Santa Cruz. E ta mas cu un 
honor di organisa un evento 
manera esaki pa nos conecta, 
scucha, inspira y bin cu cam- 
bio den e bario di Santa Cruz. 


Pronostico di tempo 


Tempo: 
Awe tardi y awe nochi: 
parcialmente 
nubla 
y 
generalmente seco 
Den marduga y mañan: 
parcialmente nubla cu un 
awasero pasahero 


Temperatura 
maximo 
32 
grado Celsius 
Temperatura 
minimo 
26 
grado Celsius 
Indice di calor (heat index) 
den y rond di oranan di 
merdia: 33 pa 38 grado 
Celsius 
UV index: 10 


Bahada di solo : 6:50 pm 
Subida di solo : 6:51 am 


Biento: 
Modera te basta fuerte for di 
direccionnan generalmente 
oost; 
Forsa 4 te 5 (20 te 39 km/ora, 
11 te 21 nudo). 
Den 
dia 
fuerte 
te 
posiblemente 
duro 
den 
rafaga; 
Forsa 6 te 7 (40 te 61 km/ora, 
22 te 33 nudo). 


Situacion 
general 
di 
tempo pa proximo 24 ora: 


Extension di un area di 
presion halto riba Atlantico 
lo sigui domina e tempo den 
region local, manteniendo 
clima generalmente seco. Un 
aumento leve di humedad 
den oranan di marduga y 
mainta trempan por produci 
un awasero pasahero na e 
momentonan ey. 


Condicionnan maritimo/ 
estado di lama: 
Na partinan protegi di costa: 
keto, rond di 1 pia. 
Na partinan zuid: trankil te 
modera, entre 2 pa 3 pia. 
Na 
partinan 
oost 
te 
noordwest 
di 
costa: 
generalmente 
modera 
cu 
olanan di 4 pa 5, localmente 
6 pia. 


obituario 
a22 


Diabierna 8 Maart 2024 


“Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 


Cu honda pena, pero conforme cu voluntad di Dios, 
nos ta participa fallecimiento di nos mama, wela, 
bisawela y tanta stima: 


Sra. Edith Elvira Ponson-Fawcett 
mihor conosi como “NENA PONSON” 
*01-11-1936 †03-03-2024 
Viuda di Herman E. Ponson 
”MANCHITO” 


Su hende nan stima: 


Vivian y Cor Storm-Croes 


Monique van der Horn y Jofren Krosendijk 
Jocean, Joey, Joa y Elise 


Marjolein y Eugene de Zwart-Storm 
Nathan, Carmen, Raph y Lenn 


Angelique van der Horn y Andre Croes 
Ilajay, Alexander y Jacob 


Carlos F. (Fanfito) Croes 
Carlos y Katie y yiunan 
Luz y Bart 
Paola y Maas 
Kevin 


Mildred y Bart Guliger-Croes 
Miriam Croes 
Pedro C. (Carlito) Croes 
Eddy Croes 


Ayudante stima: Maria (Mary) Eugenia. 


Demas famia na: Colombia, Merca, Hulanda, Brazil y 
Francia. 


Su amiganan stima: Fanny, Helen, Emperatriz, Nuhad, 
Mildred, Evelina R., Trina, Celsa, Olivia, Maybeline, 
Carolina, Neke, Evelina H., Femmy, Elivia y Anna. 


Tur su amiganan di Women’s Club of Aruba. Atención 
y cariño duna di Trinity Quality Care Service 


Demas famia: Fawcett, Ponson, Ruiz, van der Horn, 
Storm, Croes, Krosendijk, van der Linden, de Lima, 
Wever y van Romondt. 


Nos disculpa si den nos tristeza nos por a lubida di 
menciona un of otro famia y conocir. 


Ta invita pa acto di condolencia cu lo tuma lugar 
dialuna 11 di maart na Royal Funeral Home di 7:00 pa 
9:00 di anochi. 


Acto di despedida lo tuma lugar diamars 12 di maart 
2:00 pa 4:00 di atardi na Royal Funeral Home después 
lo sali pa Santana Protestant na Playa. 


pone mi konfiansa” 
Salmo 91:1-2 


Cu dolor na nos curason, nos ta participa fayecimento 
di nos ser stima: 



Jessica Velinda Petrocchi-Tromp 
Mihor conoci como “Yuchi” 
*01-01-1967 - †02-03-2024 


Mama: †Elizabeth Tromp 
Tata: †Edgar Magadalena 
Na nomber di su: 
Casa: Rufino I. Petrocchi 
Yiunan: 
Kassandra Crisleen Cristin 
Kate Petrocchi 
Roland Petrocchi 
Christopher Michael Tromp 
Sua y cunanan: 
Rubio Petrocchi y yiunan 
Edna Petrocchi y yiunan 
Erwin Petrocchi y yiunan 
Christina Petrocchi y yiunan 
Roberto Petrocchi 
Marjeta Petrocchi 
†Roland Petrocchi 
Ruthmila Petrocchi y yiunan 
Rumanan: 
Zoraida Tromp y yiunan 
Juni Tromp y yiunan 
Mirna Tromp y yiunan 
Marianela Tromp y yiunan 
Ingrid Tromp y yiunan† 
†Nathalie Tromp y yiu 
Richard Tromp y yiunan 
Carina Tromp y Kurt Michae y yiunan 
†Omira Tromp y Douglas y yiunan 
Judith Gross y Julio y yiunan 
†Jario Tromp y yiu 
Magdalena 


Tanta y Omonan: 
†Carmen Croes 
†Nini Solognier 
†Calista Tromp y yiunan 
†Brigida Tromp y yiunan 
†Beni Tromp y yiunan 
†Francisco Tromp y yiunan 
Aurita House y yiunan 
Jossy “Pieuw” Tromp y yiunan 


Subrina y Subrinonan na Aruba y Hulanda 


Primo y primanan na Aruba, Curacao y Hulanda 


Demas Famianan: Tromp, Petrocchi, Magdalena, Dirksz, 
Lake, Vrolijk, Blanco, House, Montanera, Obispa, Werleman, 
Kussy, Gross, Redondo, Solognier, Reina, Hart, Leonora, 
Trimon, De Matilia, Damascus, Ras, Teofile, 
y amiga di famia Anthony Tromp, Irena Dijkhof, 
Y demas pa tur famia extendi, amigo, amiganan y conocinan. 


Ta invita pa acto di condolencia cual lo tuma lugar na Aurora 
Funeral Home diahuebs 7 di maart 2024 di 7’or pa 9’or di 
anochi. 


Despedida lo tuma lugar diabierna 8 di maart 2024 na Aurora 
Funeral Home di 
2’or pa 4’or di atardi. Cremacion lo tuma lugar despues den 
seno familiar. 


Desculpa pa esnan cu no a wordo mentiona pero semper den 
su curason. 


Señor ta mi wardado, lo mi no tin 
falta di nada. E ta ponemi drumi den 
lugarnan di yerba berde, E ta hibami 
canto di awanan keto. 
Salmo 23:1-2 


Cu inmenso tristesa na nos curason 
pero conforme e boluntad di Dios, nos 
ta anuncia e fayecimento di nos mama 
y wela stima. 


Fransisca Virginia 
Werleman- Henriquez 
mihor conoci como: “Rina” 
vuida di Maximo Werleman dfm 
3 december 1939 - 2 maart 2024 


Na nomber di su: 
Yiunan: 
Shariff y Alba Werleman-Salgado Yepes 
Rayanda y Milton Kamperveen-Werleman 
Nietonan: Ryandra, Janessa, Elisha y Joshua Kamperveen 
Manera nietonan: Noemi, Jadhiël y Keilah Geerman 


Rumannan: Bibiana (Annie) Lampe-Henriquez y famia 
†Bertano y Teresa Henriquez- van der Linden y famia 
Mathilde (Tela) Greaux-Henriquez y famia 
Adriana (Diana) y Leopoldo Werleman-Henriquez y 
famia 
†Raymond Henriquez y yiu 
†Reymona Henriquez 


Su swa y cuñanan: 
Theresa Henriquez-v/d Linden y famia 
Jolanda y Tony Semeleer Geerman 
Juan (Doe) Werleman y famia 
Rosalina (Rosa) Frank-Werleman y famia 
Arturo (Tuyo) Werleman y Netty Williams y famia 
Narcisa (Rina) Werleman y famia 
Helen Werleman y famia 
Eugenia (Ingrid) Werleman y famia na Hulanda 
Angelberto Geerman y Rebecca Niebles y famia 
Mariana Geerman y famia 


Sobrinonan: 
Trudy Lampe y famia 
Isandra Dunhof-Lampe y esposo 
Lisette Geerman-Lampe y famia 
Angelie Ras-Lampe y famia 
Raquel Lampe y Claudius Daly y famia 
Michael Lampe y famia 
Olivia Noguera y famia 
David Henriquez y famia 
Abel Henriquez y famia 
Rosalda De Cuba-Henriquez y famia 
Alfredo Henriquez y famia 
Connie Werleman-Henriquez y famia 
Reynold Greaux y famia 
Gwendolyn Geerman-Greaux y famia 
Jennifer Werleman y famia 
Shuraima Henriquez y famia 


Amigonan di cas: Celeste y Banchi Koolman, Nubia y Vito 
Koolman, Iris Jansen, Robby v/d Linden. 


Su ihanan, prima y primonan, comer y compernan, amigonan, 
bisiñanan, conocirnan y demas famia Werleman, Henriquez, 
Salgado Yepes, Kamperveen, Lampe, Greaux, van der Linden, 
Geerman, Ras, Dunhof, Wolff, Pietersz, Daly, Diaz Beltran, de 
Cuba, Noguera, Alberts, Koolman, Oduber, Winterdal, Semeleer, 
Rasmijn, Frank, Williams, Niebles. 


Su compañeronan di grupo di oracion di Savaneta. 


Un danki special na personal di Cas di cuido Paraiso, Stichting 
Amada y Huize Maristella afdeling Ixoria. 


Ta invita pa e acto di entiero cual lo tuma lugar diabierna 8 di maart 
2024 di 2or pa 4or di atardi na Pray Funeral Home y despues ta sali 
pa santana Central na Sabana Basora. 


Oportunidad pa condolencia lo ta diahuebs 7 di maart 2024 di 7or 
pa 9or di anochi na Pray Funeral Home San Nicolaas. 
Nos disculpa si den nos tristesa nos por a lubida algun famia of 
conoci. 


Nos ta lamenta cu despues di entiero nos no lo por risibi bishita na 
cas. 


obituario/servicio a23 


Diabierna 8 Maart 2024 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 
Nos ta anuncia fayecimento di: 


Fouad Antonio Daou 
“ Eddie Daou” 


Na nomber di su: 
Señora Vuida: 
†Rosa Maria Halabi Daou 


Yiunan: 
Hugo y Anna Daou 
Camille y Adison Ras 


Nietonan: 
Tanya Daou y Jonathan Fernandez, John 
Anthony Angela y Ludveri Flores Angela, Camille Angela, 
Danika Ras 


Bisanietonan: 
Atyanna, Annalea y Alya Fernandez, 
Alice y Yousef Angela 


Rumannan: 
†Romeo y Ria Daou-Ogink 
†Gabriel y †Gladys Daou-Salas 
Teresa y †Mohamed Ayubi Daou 
†Fares y †Glenda Daou-Trappenberg 
†Alexander Daou 
†Henri y Lusell Daou-De Lima 
†Sanin y Carlyn Daou-Hollander 
†Jouliette Daou 


Swanan: 
Myrna Halabi, yiunan y famia 
Ricardo y Jenny Halabi yiu y famia 
Ellis y Evelyne Martes Halabi yuinan y famia 
Jesus “Chu” y Ivis Halabi yiunan y famia 


Subrino(a): 
Desi, Michel, Daniela, Fabian y famia, 
Lilianne, Alexis, Stephanie y famia, Firdawzy, Ali, Samir, Susy y 
famia, Samir y famia, Maira, Samirah y famia, Sannin, Faridi y 
famia, François, Manon, Fatme y famia 


Primo(a)nan: 
†Ricardo Elhage y famia, †Maritza y †George 
Kobrossi-Elhage y famia, †Victor y †Siham Elhage-Hammoud 
y famia, †Olga Elhage, †Alexis Elhage y famia, Ditiana y Robby 
Hollander-Elhage y famia, Emily y †Arthur de Jongh-Elhage y 
famia, †Philip y Jane Elhage-Peterson y famia 


Conosi y cuidado di famia: Rita Becker y famia 


Employees nan di Dowco N.V, Amigo y Amiga nan mucho pa 
menchona 


Demas Famia: Daou, Halabi, Elhage, Ayubi, Wagner, Fernandez, 
Ras, Leañez, Kelly, Falconi y mucho mas 


Nos disculpa si den nos tristesa nos a lubida miembro di famia 
/ amigo nan 


Ta invita pa e acto di entiero cu lo tuma lugar diabierna 8 di 
maart 2024 di 2:00 pa 4:00 pmna Royal Funeral Home, despues 
lo sali pa Santana catolico Pastoor Kraanwinkel na Paradera 


Cas di Cultura ta presenta Grease, the 
rock ‘n’ roll musical 


Cas di Cultura ta suma- 
mente entusiasma pa pre- 
senta “Grease, the rock ‘n’ 
roll musical”. For di mo- 
mento cu e team di Cas di 
Cultura a ricibi e licencia 
pa produci e musical aki 
na Aruba, e trabou gran- 
di a cuminsa pa hinca e 
produccion den otro cual 
mester cumpli cu e stan- 
dardnan internacional. 


E fin di aña aki, Aruba sigur 
lo por disfruta di un tremen- 
do show, cu actuacion, canto 
y baile di talentonan local 
basa riba e buki original, cu 
musica y letra di Jim Jacobs y 
Warren Casey. 


Cas di Cultura ta haci un 
yamada na tur esnan cu ta de- 
sea di participa na Grease, the 
rock ‘n’ roll musical. Ideal- 
mente ta en busca di persona 
desde 15 aña cu por canta, 
baila y actua. Pero si bo ta 
domina bo bos y por baila of 
actua, esaki ta bo oportunidad 
pa participa na algo grandi y 
excitante. 


E audicionnan pa Grease, the 
rock ‘n’ roll musical lo tuma 
lugar riba: 
Diasabra, 23 di maart entre 6 
- 10 PM 
Diadomingo, 24 di maart en- 


tre 4 - 7 PM 
E meta di e proyecto aki ta de- 
saroyo di talento. Pa participa 
na e pruebanan, mester man- 
da un e-mail na: info@casdi- 
cultura.aw. Esnan cu inscribi 
via e-mail, lo ricibi un mono- 
logo (script cortico) y algun 
cantica, di cual por scoge un 
pa prepara di antemano. Un 
cantica di Grease cu tur per- 
sona por prepara di antemano 
ta: “We go together”. 


Esnan cu inscribi trempan 
lo tin mas tempo pa prepara 
nan mes pa e audicion. Riba 
e dianan di audicion lo tin 
prueba di baile pa wak e nivel 
di movecion y capacidad pa 
capta y corda coreografia. Pa 
e parti di baile no mester pre- 
para di antemano. 
E storia di Grease ta tuma 
luga na “Rydell High School” 


na Chicago. E musical ta 
sigui e bida di dies diferente 
hoben cu ta atende e scol 
secundario, mientras nan ta 
nabega topiconan manera 
“peer pressure”, politica, ba- 
lor y norma personal, amor 
y namoramento durante nan 
hubentud. 


E musical lo wordo dirigi 
door di un team cu hopi ex- 
perencia, incluyendo director 
di teatro Ferdinand Franca. 
E instructor di baile ta Kevin 
Gumbs, cu lo dirigi e coreo- 
grafia y Nicole van Eer lo ta 
encarga cu e parti di canto y 
coro. E instructornan, hunto 
cu e team tecnico y audio- 
visual di Cas di Cultura, ta 
cla pa prepara e scenario y e 
actornan, pa por presenta un 
musical di calidad halto na 
comunidad di Aruba. 


